APV: Bolji uslovi za atletičare | TV KANAL 9 NOVI SAD\nNaslovna EMISIJE APV: Bolji uslovi za atletičare\nAPV: Bolji uslovi za atletičare\nVIDEO K9: Nova Pokrajinska vlada, kao i Sekretarijat za sport i omladinu u narednom mandatu radiće na obezbeđivanju boljih uslova za naše sportiste, istaknuto je prilikom prijema atletičara Mihaila Dudaša, osvajača bronzane medalje u desetoboju na nedavno održnom Evropskom prvenstvu u Amsterdamu.\nTokom sastanka ukazano je na nekoliko problema, a kao gorući navedeno je nepostojanje adekvatnog prostora gde bi atletičari mogli da treniraju.\n“S obzirom na to da se gradi tržni centar na pomoćnom terenu FK Vojvodina, onemogućen sam da bacam koplje, da bacam disk. Manje-više za mene, to je veoma važno za ostalu decu koja treniraju u Atlatskom klubu Vojvodine. Ja sam ovde da prezentujem njih sa idejama i zahtevima, tako da bih zahtevao i od pokrajine, kao i od grada, da pomognu što se toga tiče”, istakao je Dudaš.\nDudaš ističe i da atletičari zatvorenu halu dele sa teniserima, što im onemogućava da odrade treninge onako kako bi želeli. Naglašava da bi najbolje rešenje bila izgradnja novog atletskog stadiona, imajući u vidu kvalitet novosadskih atletičara.\nPredsednik Pokrajinske vlade Igor Mirović rekao je da vrhunski rezultati koje su postigli Ivana Španović i Maihail Dudaš obavezuju novu vladu da rade na rešavanju infrastrukturnih problema.\n“Osim što sam rekao da sam zaista srećan zbog posete Mihaila Dudaša i rezultata koje je napravila naša šampionka Ivana Španović, usmerio sam pažnju Sekretarijata za sport da zajedničkim snagama u narednom periodu pomognemo infrastrukturi u oblasti atletike, zajedničkoj realizaciji investicija koje opštine u Vojvodiniimaju kada je reč o potencijalima atletike”, rekao je Mirović.\nMirović je istakao da je važno da se ne daju lažna obećanja, već da se rešavanju pomenutih problema pristupi organizovano i planirano.\nNaš rekorder period pred Olimpijske igre u Riju, kako je rekao, iskoristitiće da se opusti i odmori kao bi i na Olimpijati postigao zapažen rezultat. Podsetio je i da su poslednje dve godine za njega bile izuzetno teške zbog zadobijenih povreda.\n“Vratili smo se na staze gde pravimo rezultate koji nose preko hiljadu bodova. Tako da Olimpijske igre jedava čekam, spreman sam, jak sam, i siguran sam da ću biti spreman da tamo napadnem državni rekord i da se borim za što bolji plasman”, kazao je Dudaš.\nPodsetimo, na EP u Amsterdamu ovaj srpski atletičar zauzeo je treće mesto u generalnom plasmanu sa 8.153 bodova. Nacionalni rekorder u disciplini u kojoj se takmiči doneo je Srbiji prvu medalju na šampionatima Starog kontinenta, ujedno ponovivši svoj plasman sa dvoranskog Evropskog prvenstva u Geteborgu pre tri godine, u disciplini sedmoboj.\nDudaš je bio drugoplasiran sve do osme discipline, kada je posle skoka s motkom pao na treću poziciju i tamo ostao do kraja. U poslednjoj disciplini desetoboja, u trci na 1.500m, Mihail je bio ispred oba svoja glavna rivala. U napetoj trci završio je na osmom mestu sa najboljim rezultatom sezone 4:30,90, što mu je donelo 739 dodatnih bodova.\nPrethodni tekstDržava pojačava mere protiv nasilnika\nSledeći tekstBezbednosne mere u BiH podignute na viši nivo


RTS :: Svetska banka: Pad nezaposlenosti i usporavanje privrednog rasta u regionu Zapadnog Balkana\nEkonomija Svetska banka: Pad nezaposlenosti i usporavanje privrednog rasta u regionu Zapadnog Balkana\nutorak, 08. okt 2019, 10:10 -> 16:38\nSvetska banka: Pad nezaposlenosti i usporavanje privrednog rasta u regionu Zapadnog Balkana\nEkonomska aktivnost na Zapadnom Balkanu se usporava i rast će u 2019. iznositi 3,2 odsto, što je pad u odnosu na 3,9 odsto 2018. godine, navodi se u proceni novog Redovnog ekonomskog izveštaja Svetske banke, pod naslovom "Rastuće neizvesnosti".\nU izveštaju se navodi da se ekonomska aktivnost na Zapadnom Balkanu usporava, s obzirom na činjenicu da se nastavlja silazni trend investicija i izvoza.\n"Rast je nastavljen u Severnoj Makedoniji u 2019. nakon značajnog usporavanja, na Kosovu se očekuje i dalje snažan rast od četiri odsto, dok većina privreda u regionu beleže sporiji rast u poređenju sa prethodnom godinom. Iako se za 2020. i 2021. godinu predviđa rast regionalne ekonomije, on će ostati neznatno ispod desetogodišnjeg maksimuma postignutog 2018. godine", ističe se u izveštaju.\nRegionalna direktorka Svetske banke za Zapadni Balkan Linda van Gelder rekla je da će kontinuirani rast u regionu pomoći u otvaranju novih radnih mesta, uključivanju većeg broja žena na tržište rada i u rešavanju izazova emigracije.\nUprkos ekonomskom usporavanju, u regionu se nastavlja rekordno smanjenje nezaposlenosti, ukazuje se u izveštaju.\nU poređenju sa prošlom godinom, do juna ove godine otvoreno je 150.000 novih radnih mesta u regionu. Ovaj trend, ističu, obuhvata 43.000 radnih mesta za mlade, pri čemu je skoro polovina ovih radnih mesta otvorena u Albaniji.\n"Čak i sa ovako pozitivnim ekonomskim kretanjima, samo 44 odsto radno sposobnog stanovništva na Zapadnom Balkanu ima posao, a neaktivnost na tržištu rada je i dalje prisutna sa 48 odsto, te su zabrinjavajuće sve veće međuregionalne razlike u rezultatima tržišta rada. I na Kosovu i u Bosni i Hercegovini neaktivnost se povećala u 2019, što sugeriše da je više ljudi napustilo tržište rada nego što je onih koji su pronašli posao", navodi se u saopštenju.\nU izveštaju se poziva na brzo unapređenje javne potrošnje i konkurentnosti i to u kontekstu, kako navode, sve veće neizvesnosti u regionu.\n"Strože kontrole fonda zarada, smanjenje poreskih izdataka i bolje targetiranje socijalnih programa mogu da rezultiraju većim javnim ulaganjima, povećanjem jednakosti i stvaranjem fiskalnih rezervi kako bi se ublažili rastući rizici u regionu", zaključuje se u saopštenju Svetske banke.\n(utorak, 08. okt 2019, 16:34) - anonymous [neregistrovani]\n(utorak, 08. okt 2019, 13:17) - anonymous [neregistrovani]\n(utorak, 08. okt 2019, 12:03) - Miki [neregistrovani]


Banja Luka: Konferencija o neiskorištenim zapuštenim prostorima u gradu – mojKontakt portal – Radio Televizija Kontakt\nBanja Luka: Konferencija o neiskorištenim zapuštenim prostorima u gradu\nOtvarajući danas u Banjaluci završnu konferenciju međunarodnog naučno-istraživačkog projekta “Brauninfo” – Metodološki okvir za uspostavljanje baze podataka zapuštenih i neiskorištenih prostora, Jevtić je rekao da rezultati projekta mogu biti direktno primijenjeni u oblasti izgradnje urbane infrastrukture i pružanju usluga, a posebno doprinose racionalnijem planiranju i uspješnom praćenju promjena u prostoru.\nOn je naveo da pristupanje procesu regeneracije zapuštenih i neiskorištenih prostora u Republici Srpskoj predstavlja neodložan korak u sprečavanju njihove dalje devastacije i propadanja.\n“Uspostavljanje jedinstvene baze podataka braunfild lokacija i edukacija o problemima i potencijalima zapuštenih prostora doprinosi vidljivosti i popularizaciji ovog fenomena, ali i podizanju nivoa svijesti o značaju održivog razvoja u stručnom domenu i široj društvenoj zajednici”, istakao je Jevtić.\nDekan banjalučkog Arhitektonsko-građevinskog fakulteta Milenko Stanković rekao je da je cilj ovog skupa da se revitalizuju zapušteni i neiskorišteni prostori u Republici Srpskoj izgradnjom novih proizvodnih pogona i drugih namjena.\nOn je naveo da je Arhitektonsko-građevinski fakultet iz Banjaluke u saradnji sa bečkim Tehničkim fakultetom i koruškim Univerzitetom za arhitekturu i urbanizam sačinio pilot-projekat lokacije “Čajevac” u centru Banjaluke i njene regeneracije i restauracije.\nStanković kaže da zapušteni i neiskorišteni prostori nisu samo oko industrijskih pogona, već i vojnih kompleksa, škola, ambulanti.\nOn je rekao da ovaj projekat nije bilo moguće realizovati bez podrške njemačkog Društva za međunarodnu saradnju /GIZ/ i Ministarstva za prostorno uređenje, građevinarstvo i ekologiju Republike Srpske.\nPredstavnik njemačkog Društva za međunarodnu saradnju /GIZ/ u Banjaluci Karin Rau rekla je da je ova organizacija pomogla izradu priručnika za uspostavljanje interaktivne baze podataka braunfild lokacija.\n“Privlačenje stranih investicija i razvoj poslovne infrastrukture u BiH i Republici Srpskoj je od velikog značaja za razvoj malih i srednjih preduzeća”, zaključila je Rau.\nKonferencija se održava danas i sutra u Administrativnom centru Vlade Republike Srpske u organizaciji Arhitektonsko-građevinskog fakulteta Univerziteta u Banjaluci.\nU radu skupa učestvuju eminentni stručnjaci iz zemalja okruženja i EU, rektor banjalučkog Univerziteta Stanko Stanić, predstavnivi Arhitektonsko-građevinskog fakulteta u Banjaluci, profesori, stručnjaci iz ove oblasti.


PCVesti - Kineska kompanija “China Unicom” otpočela upotrebu prve GPON mreže uz podršku Ericssona\nKompanija „Unicom“ prvi put implementira GPON tehnologiju širom Kine\nVeliki posao za Ericsson koji će opremiti više od 10 kineskih provincija\nTehnologija omogućava širokopojasni pristup internetu velike brzine za milione korisnika u Kini\nEricsson će prema ugovoru obezbediti svoj gigabit-capable Passive Optical Network (GPON) za više od 10 provincija širom Kine. Uz Ericssonov EDA 1500 GPON sistem visokog kapaciteta, kompanija “Unicom” će biti u mogućnosti da ponudi širokopojasni pristup internetu najveće brzine. Ovaj ugovor predstavlja prvu implementaciju velikog obima GPON tehnologije u Kini. Ova tehnologija i sistem “pametnog” upravljanja će omogućiti sprovođenje brže i jeftinije fiber-to-the-home i fiber-to-the-building povezivanje širom zemlje, čime će kompanija “Unicom” biti spremija za rastuće potrebe za prenosom podataka kineskih korisnika. Ericsson će obezbediti svoju EDA 1500 platformu visokog kapaciteta u više ofd 10 glavnih provincija tokom 2011. godine, a posao je već započet.\nIzjave predstavnika dve kompanije i detaljnije informacije možete pronaći na http://www.ericsson.com/news/1482859\nNovi server kompanije Fujitsu za mala preduzeća\nTajlandska kompanija “DTAC” i Ericsson potpisali prvi ugovor o modernizaciji 2G mreže


Evropska unija bi napravila veliku stratešku grešku u svom susedstvu ako bi slovačkog ministra spoljnih poslova Miroslava Lajčaka izabrala da vodi pregovore Srbije i Kosova, ocenili su Tobi Vogel i Bodo Veber iz Saveta za politiku demokratizacije. dalje\nZaštita životne sredine je oblast u kojoj Srbija najviše zaostaje za svetom, ocenjeno je 20. februara na debati "Zaštita životne sredine – zemljište, voda, vazduh", uz podsećanje da je u tu oblast, prema proračunima stručnjaka, potrebno uložiti oko 8,5 milijardi evra u narednih 10 do 15 godina. dalje\nSpecijalni izaslanik Evropske unije za dijalog Beograd-Priština i Kosovo trebalo bi da se temeljito bavi i time kako podstaći napredak Bosne i Hercegovine na putu ka Uniji, rekli su agenciji Beta izvori u Savetu ministara EU u Briselu. dalje\nPoslanik nemačkog Bundestaga i član Odbora za spoljnu politiku Josip Juratović ocenio je da Srbija ima šanse da uđe u Evropsku uniju 2025, pa i ranije ali je ukazao da to nije realno s postojećim odnosom prema slobodi medija, nezavisnosti sudstva i institucijama. dalje\n„Iznenađenje“ koje je uoči posete ministra odbrane Rusije Sergeja Šojgua Beogradu najavio predsednik Srbije Aleksandar Vučić, izostalo je. Šojgu je u Srbiju došao bez protivvazdušnog raketnog sistema „Pancir S“, koji je Srbija kupila od Rusije, kako se uoči posete spekulisalo. dalje\nProces EU integracija nije iskorišćen na najbolji način ni u delu sprovođenja reformi, koji zavisi isključivo od Srbije, rečeno je danas na skupu „EU integracije Srbije 2016-2020 Koliko smo napredovali ka članstvu”, u organizaciji „Fridrih Ebert” Fondacije, a uz ocenu da je entuzijazam po tom pitanju u Srbiji nestao. dalje\nPredsednik Narodne stranke Vuk Jeremić izjavio je da je predsednik Crne Gore Milo Đukanović "u dobroj meri izgubio kompas" kada je reč o događajima u toj državi... dalje\nAko Brisel želi da Zapadni Balkan uspešno ide putem pomirenja i reformi... dalje\nSukob države Crne Gore i Srpske pravoslavne crkve (SPC) zbog Zakona o slobodi vjeroispovijesti odrazio se i na odnose unutar opozicionih stranaka. dalje\nAko izađu na izbore kajaće se, i ako ne izađu kajaće se, komentariše za Radio Slobodna Evropa Zoran Stojiljković, profesor beogradskog Fakulteta političkih nauka, situaciju u kojoj se našla aktuelna vlast u Šapcu i Paraćinu uoči izbora najavljenih za 26. april. dalje\nSrbija je brzo postala jedan od najvećih primalaca kineskih direktnih investicija, posebno u prerađivački sektor i tehnologiju, što je uvećalo bojazni oko transparentnosti, upravljanja i geopolitike, piše britanski poslovni dnevnik Fajnenšel tajms (FT). dalje\nNova metodologija Evropske komisije za pristupne pregovore s državama Zapadnog Balkana predstavlja ustupak francuskom predsedniku Emanuelu Makronu... dalje\nPredsednik Srbije Aleksandar Vučić istakao je danas da Srbija nije, u želji da sačuva svoj narod u Crnoj Gori, prelazila granicu ni dobrog ukusa, niti poštovanja suvereniteta druge države, i ukazao da postoje pojedini krugovi u Evropi i celom svetu koji nikako ne žele snažnu Srbiju. dalje\nEvropski komesar za proširenje Oliver Varheji pozvao je danas u Beogradu sve političke stranke u Srbiji da ne bojkotuju izbore. dalje


U Palati Srbija danas je održan prvi sastanak Međuministarske radne grupe za uspostavljanja i implementacije Nacionalnog okvira kvalifikacija u Srbiji ( NOKS).\nSastanku su prisustvovali pomoćnik ministra za razvoj i visoko obrazovanje prof. dr Vesna Mandić, Štefen Hudolin, šef 2. sektora operacija Delegacije EU u Srbiji kao i 46 članova iz 21 institucije koje su prepoznate kao značajni socijalni partneri.\n„Jedna od prioritetnih aktivnosti koja je definisana i programom Vlade Republike Srbije je ustanovljavanje Nacionalnog okvira kvalifikacija , na kojoj se nažalost radilo prethodnih deset godina, ali u ovom trenutku, upravo odlukom ministra Šarčevića je formirana Međuministarska radna grupa koja uključuje 21 instituciju , 46 članova vrlo kompetentnih za tu oblast“, rekla je Mandić.\nUzimajući u obzir da je uspostavljanje i implementacija sistema NOK u Srbiji od nacionalnog značaja. Imajući u vidu ukupne reformske procese obrazovanja i ostvarenja ciljeva, definisanih ne samo u razvojnim dokumentima Republike Srbije već i značajnim strateškim evropskim dokumentima, prepoznata je neophodnost definisanja nacionalnog okvira kvalifikacija.\n„Snažne tehnološke i ekonomske promene uslovile su promene u svim segmentima društva, a naročito u svetu rada i na tržištu radne snage. Novo radno okruženje pred obrazovanje je postavilo nove zahteve“, rekla je Mandić i dodala da se od obrazovanja očekuje da za relativno kratko vreme pojedinac postane zapošljiv, da po završetku obrazovanja naučeno stavi u funkciju i tako unapredi svoj položaj na tržištu rada.\nOvaj trenutak je ključan za konsolidovanje napora za uspostavljanje sistema Nacionalnog okvira kvalifikacija, koji treba da približi svet obrazovanja i tržišta rada, i uvede efikasnije mehanizme za usklađivanje ponude i potražnje za veštinama, rekao je Hudolin.\nMandić je tom prilikom istakla da će poseban izazov predstavljati povezivanje NOKS sa Evropskim okvirom kvalifikacija (EOK), čime će biti obezbeđena uporedivost stečenih kvalifikacija, odnosno biće podstaknuta mobilnost radne snage na evropskom tržištu.\nKontinuirano i aktivno učešće članova Međuministarske radne grupe, kako na strateškom tako i operativnom nivou, u daljem razvoju i implementaciji NOKS –a osiguraće preko potreban nacionalni i institucionalni pristup u uspostavljanju održivog Nacionalnog okvira kvalifikacija u Srbiji.


Sirijska vojska preuzela kontrolu nad većim delom Damaska\nStudio B\t24.07.2012 09:55\nSirijska armija je preuzela kontrolu nad najvećim delom Damaska posle žestokih borbi sa pobunjenicima koji primenjuju gerilske taktike da bi zadržali prestonicu, navode aktivisti i izvori iz sirijskog režima.\n"Na žalost, režimske snage su preuzele kontrolu nad većinom prestonice. Još traju sukobi u Kadamu i Daraji, u južnom predgrađu Damaska", rekao je aktivista Omar agenciji AFP.\n"U Damasku ima još pripadnika Sirijske oslobodilačke armije, ali oni se sada kriju", dodao je on.\nAntirežimska aktivistkinja Lena al-Šami je kazala da helikopteri stalno nadleću distrikt Mazeh u zapadnom Damasku.\n"Režimske snage su svuda u glavnom gradu, ali to ne znači da kontrolišu grad", rekla je Šami, dodajući da Sirijska oslobodilačka armija primenjuje gerilsku strategiju.\nDrugi aktivista, koji se predstavio kao Ahmed, kazao je za AFP da se bitka za oslobođenje nastavlja i da se još vode borbe u nekoliko delova grada.\nAhmed iz dela Damaska koji se zove Al-Midan, koji je prošle nedelje bio poprište žestokih sukoba, rekao je da je ovo prva faza i da će druga tek uslediti.\n"Većina napada na režim će tek biti izvedena", objasnio je on.\nBezbednosni izvor u Damasku je, međutim, kazao da je većina grada ponovo pod kontrolom vladinih snaga.\n"Vojska je uspela da preuze kontrolu nad nekim oblastima silom, ali u drugim delovima grada još se vrše pretresi, naročito u Kfar Susi", izjavio je on, dodajući da je cilj "pronalaženje sakrivenih terorista".\nPredsednik Sirijske opservatorije za ljudska prava Rami Abdel Rahman je kazao da su režimske snage preuzele kontrolu nad nekim oblastima, ali da su u nekima još prisutni pobunjenici.


Beta 1. jula 2020. 20:25\nNa sastanku ujedinjene srpske opozicije u bojkotu izbora prihvaćena je inicijativa Saveza za Srbiju o formiranju šireg zajedničkog opozicionog fronta od svih koji su bojkotovali izbore na svim nivoima.\n„Nakon lažnih izbora došli smo u krajnje nedemokratsko stanje da opozicije nema niti na jednom parlamentarnom nivou, od republičkog, preko pokrajinskog do lokalnog. Istovremeno, zabrinuti smo zbog alarmantnog stanja u vezi sa novim talasom zaraze koji se širi Srbijom zbog neodgovornog ponašanja vlasti i lažiranja broja novozaraženih i umrlih zarad nasilnog sprovodjenja izbora“, saopšteno je iz SzS.\nDodali su da bi, „kada bi bilo odgovornosti prema opštem dobru, hitno došlo do formiranja prelazne, tehničke Vlade stručnjaka koja bi zaustavila nagomilane opasnosti po zdravlje gradjana i dalje urušavanje ekonomije“.\nKako je saopšteno, ta Vlada bi trebalo da obnovi rad nezavisnih državnih institucija i formira novi Krizni stručni štab jer je sadašnji, kako su ocenili iz srpske opozicije, „izgubio svaki kredibilitet i poverenje gradjana“.\nSmatraju da je to jedini način da se prevazidje postojeća politička kriza i pripreme zaista slobodni i pošteni izbori, jer, kako kažu „poslednji lažni izbori na svim nivoima moraju biti poništeni“.


Otkazan i najveći stočarski sajam u Francuskoj - AgroSmart\nOtkazan i najveći stočarski sajam u Francuskoj\nsreda, 02. septembra 2020.\nJedan od najznačajnijih EU sajmova posvećenih stočarstvu SOMMET DE L’ELEVAGE, otkazan je zbog situacije izazvane širenjem virusa COVID-19 u Francuskoj.\nOvaj sajam trebalo je da se održi od 7. do 9. oktobra u gradu Klermon Feran ali su organizatori procenili da ne mogu da garantuju za bezbednost posetilaca kojih dnevno bude i više od 30.000 iz čitavog sveta.\nOvaj sajam inače je posvećen promociji, pre svega, franscuskih rasa goveda, ovaca i konja. Poseban deo izložbe sajma organizuje se u svrhu promocije mlečnih rasa namenjnih uzgoju u planinskim i nepristupačnim predelima.\nIzložba se organizuje na oko 180.000 kvadratnih metara prostora, a na njoj se predstavi oko 1.500 izlagača. Posetioci imaju priliku da vide oko 2.000 elitnih životinja.\nOrganizatori sajma najavljuju da već sada počinju pripremu jubilarne 30. izložbe koja bi, kako se planira, trebalo da se održi od 5-8 oktobra 2021. godine.\nDržava da ulaže u skladišta ako želi da pomogne proizvođačima krompira\nnedelja, 07. marta 2021.\nAžurirane liste preparata za organsku proizvodnju\nFarmer spasen nakon što je upao u jamu od 18 metara\nUzgoj lekovitih PEČURAKA: Proizvodnja mala, a potražnja konstatno raste\nPosle aviona vođa navijača tera traktor\nZa ukidanje subvencije na gorivo objašnjenje neracionalno\nsubota, 06. marta 2021.


PORTAL: Počelo uklanjanje "crnogoraca" sa ulica\nPreregistracija vozila sa stranim tablama završena je pre dve nedelje, a saobraćajna policija je od tada oduzela oko 500 tablica s kola koja nisu preregistovana, potvrdio je za Press načelnik Uprave saobraćajne policije Stojadin Jovanović. Kazne za vozače sa ovakvim vozilima kreću se od 15.000 do 30.000 dinara, pa čak i do mesec dana zatvora.\n"Otkako je završena preregistracija vozila sa stranim tablama, kontrole policije su pojačane u tom smislu. Dosad smo oduzeli negde oko 500 tablica s vozila za koje smo utvrdili da nisu preregistrovana. Tablice se oduzimaju na licu mesta, a takvo vozilo se isključuje iz saobraćaja. Protiv vozača se piše zahtev za prekršajni postupak i šalje sudiji za prekršaje", objasnio je za "Press" Stojadin Jovanović iz Uprave saobraćajne policije. Jovanović kaže da vozači kojima se oduzmu tablice ne mogu više da koriste ta vozila i da ih se mogu osloboditi eventualnim izvozom.\nNačelnik Uprave saobraćajne policije kaže da policija ne oduzima vozila kojima se skinu tablice, već vlasnik mora sam da odšlepa auto.\n"Mi ne oduzimamo takva kola osim ako se ne radi o carinskom prekršaju", kaže Jovanović.\nPrema našem zakonu, carinski prekršaj podrazumeva da niste državljanin zemlje na čije se table vodi auto, što se tretira kao da ste kola uvezli, a niste platili carinu. Međutim, predsednik Komiteta za bezbednost saobraćaja Damir Okanović kaže za Press da postupanje policije nije baš najjasnije u ovom slučaju.\n"To što ćete nekom oduzeti strane table ne znači ništa jer taj može u državi odakle je auto da prijavi nestanak tablica i da dobije nove. Zakon je tu vrlo nejasan", kaže Okanović.\nVlasnici kola tuže državu\nPredsednik Udruženja "Vlasnici vozila iz Crne Gore" Nenad Nerić kaže da je na srpskim drumovima ostalo nekoliko hiljada vozila koja nisu preregistrovana sa CG tabli.\n"Procena je da postoji između 5.000 i 10.000 automobila koji su ostali nepreregistrovani. Čuo sam od nekih članova da su im oduzimali tablice, ali znam i za mnogo njih koji hoće da tuže državu zbog toga što su im rađene nekorektne procene vrednosti automobila", kaže on. Nerić objašnjava da se radi o kolima čija je procena vrednosti od strane nadležnih organa naglo porasla pred preregistraciju, zbog čega su vlasnici jako nezadovoljni.\nZakon o bezbednosti saobraćaja na putevima predviđa da vozilom koje je registrovano u inostranstvu ne može da upravlja osoba koja ima stalno prebivalište u Srbiji, osim ako ima privremeno boravište u inostranstvu do pola godine ili ukoliko se radi o rent-a-car vozilima.\nKazne za vozače koji budu pronađeni da voze kola sa stranim tablama kreću se od 15.000 do 30.000 dinara. S druge strane, zakon je još stroži ako vozač ovakvog vozila izazove saobraćajku, pa će ga to koštati od 30.000 do 50.000 dinara, uz mogućnost da ga stave u zatvor na dva meseca.\nОбјавио ADMIN у 13:06


Politička igranka bez prestanka — БАЛКАНСКИЕ НОВОСТИ\nSkupštinu za 28. april zakazalo 46 poslanika nove većine, kako bi se birala vlada mandatara Dritana Abazovića. Premijer u tehničkom mandatu Zdravko Krivokapić predložio prelaznu vladu o kojoj bi se poslanici izjasnili 5. juna\nPredstavnici nove parlamentarne većine na jučerašnjem presu, Foto: Luka Zeković\nSkupština Crne Gore trebalo bi da se izjasni o dva zahtjeva koji se tiču Vlade Crne Gore, od kojih je jedan izbor novog kabineta Dritana Abazovića (GP URA), a drugi formiranje prelazne vlade premijera u tehničkom mandatu Zdravka Krivokapića i raspisivanje prijevremenih parlamentarnih izbora.\nPrva sjednica trebalo bi da bude održana 28. aprila, kad bi se glasalo o izboru Abazovićeve manjinske vlade, a druga koju je tražio Krivokapić 5. juna. Ako Abazovićeva vlada bude izabrana 28. aprila, za šta sada ima podršku 46 poslanika, Krivokapićev predlog o prelaznoj vladi i novoj sjednici je obesmišljen.\nSituacija se zakomplikovala nakon što je Abazović u srijedu obavjestio parlament da je spreman da izađe pred poslanike s predlogom kabineta, a šefovi klubova poslanika «Crno na bijelo» (GP URA i CIVIS), Demokratske partije socijalista (DPS), Bošnjačke stranke (BS), Socijaldemokratske partije (SDP) i Albanske koalicije Jednoglasno i Socijalističke narodne partije (SNP), zatražili sjednicu na kojoj bi se birala vlada, novi šef parlamenta i usvojio set zakona.\nPredsedavajući Strahinja Bulajić (Demokratski front — DF) je preduhitrio taj zahtjev i podnio ostavku, a potpredsjednica iz drugog kluba po veličini Branka Bošnjak (Pokret za promjene — PzP) objavila da ona ne može da zakaže sjednicu jer je Bulajić na funkciji dok mu Skupština ne konstatuje ostavku.\nRusija traži pojačano obezbjeđenje oko svoje ambasade u Podgorici 17.02.2022\nKriza bi mogla ubrzati integraciju Zapadnog Balkana 09.03.2022


Opština Dimitrovgrad obezbeđuje novogodišnje paketiće za decu do 10 godina - Far\nOpština Dimitrovgrad će i ove godine obradovati mališane novogodišnjim paketićima. Sva deca uzrasta do 10 godina, odnosno do 4. razreda osnovne škole, imaju pravo na poklon novogodišnji paketić. Za decu koja pohađaju osnovnu školu ili predškolsku ustanovu, spiskove izrađuju i dostavljaju škola i vrtić.\nOstalu decu roditelji mogu prijaviti u kancelariji Odseka za društvene delatnosti pored Uslužnog centra, najkasnije do 20. decembra. Prilikom prijavljivanja dostavlja se zdravstvena knjižica deteta na uvid, kao dokaz prebivališta, saopšteno je iz Opštinske uprave.\nNovogodišnje radosti: Dimitrovgradska opština obezbezbedila paketiće za najmlađe U petak dodela novogodišnjih paketića za decu koja ne pohađaju predškolsku ustanovu Lokalna samouprava i ove godine nagrađuje najuspešnije dimitrovgradske učenike Opština Dimitrovgrad obezbedila novogodišnje paketiće za decu migranata\ncaribrodDimitrovgradNova godinaNovogodišnji paketićiOpština DimitrovgradOsnovna školaPredškolska ustanova


NATO proteruje sedam ruskih diplomata - BBC News na srpskom\nNATO zvaničnici su doneli odluku o proterivanju sedam članova ruske misije pri Alijansi u odgovoru na slučaj trovanja bivšeg ruskog agenta i njegove ćerke.\nOvaj potez će Moskvi poslati poruku da postoje "posledice" ponašanja Rusije u vezi sa ovim slučajem, rekao je generalni sekretar Severnoatlantskog saveza Jens Stoltenberg.\nU poslednja dva dana, 26 zemalja je proteralo ruske diplomate, pružajući tako podršku Velikoj Britaniji koja smatra da je Moskva iza trovanja bivšeg špijuna Sergeja Skripalja i njegove ćerke u Velikoj Britaniji. Rusija, međutim, odbija sve optužbe i traži od Velike Britanije dokaze.\n„Napad u Salisberiju je prvi u kome je korišćen nervni gas na teritoriji (članica) NATO-a", rekao je Stoltenberg.\nOn je dodao da je „povukao akreditive za sedam članova ruske misije pri NATO-u".\nStoltenberg kaže da Alijansa namerava da odbije akreditive za još troje diplomata.\nBivši ruski špijun i njegova ćerka Julija su otrovani 4. marta u Salisberiju, na jugu Engleske. Britanske vlasti su saopštile da je korišćen nervni gas i optužile Rusiju da stoji iza ovog slučaja.\nKoje su zemlje proterale ruske diplomate?\nOd početka nedelje je 116 ruskih diplomata proterano iz 24 zemlje koje su se solidarisale sa odlukom Velike Britanije da izbaci predstavnike Moskve. Sjedinjene Američke Države su proterale 60 ruskih diplomata, evropske zemlje 50, Kanada četvoro a Australija dvoje.\nU Evropskoj uniji se deset zemalja uzdržalo od izbacivanja ruskih diplomata - Bugarska, Slovačka, Slovenija, Grčka, Kipar, Malta, Luksemburg, Portugal, Austrija i Belgija.\nFrancuska, Nemačka i Poljska su proterale po četiri ruska diplomata, Španija, Holandija, Češka i Litvanija po troje, Danska i Italija po dvoje, a Hrvatska, Finska, Švedska, Estonija, Letonija, Mađarska i Rumunija po jednog ruskog državljanina sa diplomatskim statusom.\nU širem evropskom kontekstu među zemljama koje su to učinile su Albanija koja je izbacila dvoje ruskih diplomata i Makedonija koja je proterala jednog.\nAustrijski kancelar Sebastijan Kurc je rekao da njegova zemlja kao „neutralna" neće da izbaci diplomate i da želi da bude „most između Istoka i Zapada".\nNatpis na slici Istraga nakon trovanja bivšeg ruskog špijuna u Velikoj Britaniji\nBelgijske vlasti su saopštile da je u njihovoj zemlji sedište Evropske unije i NATO-a i da su pružile gostoprimstvo ruskim ambasadorima u obe organizacije zbog čega treba da „razmatraju moguće mere veoma obazrivo".\nRuski ministar spoljnih poslova Sergej Lavrov rekao je da će Rusija odgovoriti na izbacivanje svojih diplomata.\n„Nećemo tolerisati takvu drskost", rekao je ruski šef diplomatije.\nRusija govori o „uceni ogromnih razmera" čiji su vinovnik Sjedinjene Američke Države.\n„Teško je da ne zaključimo da smo bili u pravu kada smo istakli da postoji samo nekoliko nezavisnih zemalja u današnjem svetu, u današnjoj Evropi", rekao je šef ruske diplomatije.\nRuske vlasti su poručile da razmatraju uzvratne mere.\nVeze NATO-a i Rusije uspostavljene su tokom devedesetih godina, kao znak približavanja bivših sukobljenih strana nakon okončanja Hladnog rata.\nRusija i NATO su potpisali sporazum o saradnji 1997. godine, a njihovi odnosi su postepeno uspostavljeni između 1997. i 2002. godine, kada je osnovan Savez Rusije i NATO-a.\nNATO je 2009. godine izbacio dvoje ruskih diplomata zbog špijunaže, na šta je Rusija odgovorila istom merom.\nSevernoatlantski savez je 2015. godine tražio od Rusije da smanji broj članova u misiji sa 50 na 30. Nakon najnovijeg poteza NATO-a misija će imati 20 članova.


Presuda u predmetu Milovanović protiv Srbije, objavljena 19. decembra 2017. godine, predstavka broj 19222/16\nEvropski sud za ljudska prava (u daljem tekstu: Sud) je 19. decembra 2017. godine objavio presudu u predmetu Milovanović protiv Srbije, predstavka broj 19222/16.\nPodnosilac predstavke se prituživao da dužina domaćeg radnog spora nije bila kompatibilna sa zahtevom „razumnog roka“, predviđenim članom 6. stav 1. Konvencije.\nPre podnošenja predstavke Sudu, podnosilac je izjavio ustavnu žalbu Ustavnom sudu. Odlukom od 9. decembra 2015. godine Ustavni sud je utvrdio povredu prava na suđenje u razumnom roku i dosudio podnosiocu predstavke 800,00 evra u vezi sa pretrpljenom nematerijalnom štetom.\nAnalizirajući trajanje domaćeg postupka, Sud je utvrdio da je predmetni radni spor trajao više od devet godina i tri meseca na dva nivoa sudske nadležnosti.\nVlada Republike Srbije je istakla prigovor nepostojanja statusa žrtve na strani podnosioca u smislu člana 34. Konvencije, navodeći da je Ustavni sud već utvrdio povredu i dosudio dovoljno obeštećenje podnosiocu.\nSud se pozvao na svoju dobro ustanovljenu praksu da status „žrtve” podnosioca predstavke, u smislu člana 34. Konvencije, zavisi od činjenice da li su domaći organi priznali, bilo izričito ili prećutno, navodnu povredu Konvencije i da li su, ako je neophodno, pružili odgovarajuće obeštećenje s tim u vezi. Tek kada se ispune ovi uslovi, supsidijarna priroda zaštitnog mehanizma Konvencije isključuje razmatranje predstavke.\nSud je zatim konstatovao da je Ustavni sud utvrdio povredu prava na suđenje u razumnom roku, kao i da je dodelio naknadu nematerijalne štete podnosiocu predstavke. Međutim, Sud je dodao da je naknada koja mu je dosuđena znatno niža od one koja se, u praksi Suda, dodeljuje za slična kašnjenja. Imajući to u vidu, Sud je utvrdio da se iznos dosuđen podnosiocu predstavke ne može smatrati dovoljnim i da, prema tome, ne predstavlja odgovarajuće obeštećenje za pretrpljenu povredu.\nNa osnovu pomenutog zaključka, Sud je zaključio da podnosilac predstavke nije izgubio status žrtve, u smislu člana 34. Konvencije, pa je odbacio pomenutu primedbu Vlade Republike Srbije.\nS obzirom na sve navedeno, a posebno u vezi sa stavom o statusu žrtve podnosioca predstavke, Sud je utvrdio da je dužina postupka u pitanju bila prekomerna i da nije ispunila zahtev „razumnog roka”, te da je došlo do povrede člana 6. stav 1. Konvencije.\nDodatno, Sud je na ime naknade nematerijalne štete utvrdio da je Republika Srbija dužna da isplati podnosiocu predstavke iznos od 3.100,00 evra. S obzirom da nije podneo zahtev za naknadu troškova, Sud nije dosudio naknadu podnosiocu predstavke po ovom osnovu.


Nikolić: Okrenimo se ljudima oko sebe - 06.01.2016, Sputnik Srbija\nPredsednik Srbije Tomislav Nikolić tradicionalno je na Badnji dan uneo badnjak u zgradu Predsedništva, poručivši da se nada da je ova godina jedna od poslednjih u... 06.01.2016, Sputnik Srbija\ntomislav nikolić, vesti\n„Kao što se iščekuje sutrašnji najradosniji dan, tako i Srbija sa pravom očekuje da ovo bude jedna od poslednjih godina u kojoj Srbijom vladaju kriza, nespokojstvo, nesigurnost i neverica i da konačno počnemo da živimo bolje nego do sada“, istakao je Nikolić nakon unošenja badnjaka.\nPredsednik je vernicima čestitao nastupajući Božić, poželevši im da im 2016. godina bude bolja od prethodne.\n„Svim građanima Srbije i onima koji pripadaju SPC, a i onima koji ne pripadaju, želim da kažem da na njih podjednako mislim, baš kao i na one sa kojima sam u istoj veri, najradosnijim hrišćanskim pozdravom Mir božiji, Hristos se rodi. Neka da Bog da ova godina bude bolja od prethodne“, poručio je Nikolić.\nOn je poželeo i da poruka o miru među ljudima dopre do svakog srca ne samo u Srbiji, već i širom sveta.\n„Unošenjem badnjaka u Predsedništvo Srbije želeo bih da simbolično pozovem sve građane Srbije da se okrenu ljudima oko sebe, ne samo sebi, nego i onima oko njih, koji možda tiho pate zbog njihovog činjenja ili nečinjenja. Srbija je dovoljno velika, mudra i plemenita da svako može barem jednom pored sebe da pomogne“, istakao je Nikolić.\nSlužbu u Predsedništvu Srbije služio je protojerej Milojko Milivančević iz Vaznesenjske crkve, koji je predsedniku države i njegovim saradnicima čestitao Božić, poželevši im mir i zdravlje.


23.07.2019 / 12:11 Obrazovanje - Pozitivno mišljenje\nUniverzitet "Džemal Bijedić" u Mostaru dobio je pozitivno mišljenje o akreditaciji petočlane Komisije za akreditaciju, odnosno komisije domaćih i međunarodnih stručnjaka koji ocjenjuju i obavljaju reviziju kvaliteta te daju preporuke o akreditaciji visokoškolske ustanove.\nKomisija se prilikom posjeta u okviru postupka institucionalne akreditacije, u periodu od 25. do 27. lipnja 2019. godine, sastala s predstavnicima rukovodstva Univerziteta i organizacionih jedinica, akademskim osobljem, studentima svih ciklusa, administrativno-tehničkim osobljem, predstavnicima privrede i prakse te alumni studentima Univerziteta.\nKao i u prethodnom slučaju, i ova ponovna akreditacija predstavlja potvrdu razine kvaliteta Univerziteta, njegove prepoznatljivosti i opredjeljenja ka kvalitetu. Vrijedi naglasiti i da je, podnošenjem zahtjeva za ponovnu akreditaciju institucije nadležnom Ministarstvu, u skladu s pozitivnim propisima iz ove oblasti i 6 mjeseci prije isteka perioda važenja akreditacije, Univerzitet pokazao najvišu razinu otvorenosti i spremnosti za provođenje postupka ponovne akreditacije institucije, naveli su iz te visokoškolske ustanove.\nNaime, Univerzitet "Džemal Bijedić" u Mostaru je 2015. godine postao akreditirana visokoškolska ustanova u BiH za period od 4 godine. Dakle, u oba navrata Univerzitet je uspješno obavio kompleksni proces akreditacije koji počiva na deset podjednako važnih kriterija, od politike osiguranja kvaliteta, preko podučavanja usmjerenog na student(ic)e i resursa za učenje, do informiranja javnosti i kontinuirane revizije programa.\nRektor Univerziteta "Džemal Bijedić" Elvir Zlomušica tom je prigodom poručio kako je uspješno provedeni proces reakreditacije važan pokazatelj ozbiljnosti i predanosti mostarskog univerziteta da ispuni državne i međunarodne standarde kvalitete u visokom obrazovanju te da ponudi sadašnjim i budućim studenti(ca)ma obrazovanje za 21. stoljeće sa znanjima i vještinama traženim na suvremenom tržištu rada.


Bejzbol savez Srbije – Page 4 – sve o bejzbol-u u Srbiji\nVojvodina vodi na tabeli, prva pobeda Beograda 96\nUtakmicama 4. kola nastavljeno je Prvenstvo Srbije za seniore. U prvom meču dana, Beograd 96 je posle interesantne utakmice savladao Novi Sad sa 9:8, i upisao prvu pobedu ove sezone. Beograd je dobrom igrom...\nVojvođani dominirali u 2. kolu Prvenstva Srbije\nU mečevima drugog kola Prvenstva Srbije za seniore, Vojvodina i Novi Sad zabeležili su nove pobede. U prvoj utakmici Vojvodina je savladala Beograd 96 sa 15:10, posle 4 časa igre. Ekipe su se smenjivale...\nSezona 2021. startovala!\nPosle duge zimske pauze počela je nova bejzbol sezona, utakmicama prvog kola Prvenstva Srbije za seniore. U dva nedeljna meča viđen je bejzbol karakterističan za početak sezone – timovi uglavnom traljavi, bacači još van...\nBejzbol savez Srbije i Uprava za dijasporu na zajedničkom projektu!\nUprava za saradnju sa dijasporom i Srbima u regionu (MIP), obezbedila je finansijska sredstva u iznosu od 150.000 dinara, za realizaciju projekta Bejzbol saveza Srbije. Ideja projekta je da se nastavi saradnja sa pripadnicima...\nPoznati učesnici za EP u Beogradu\nEvropska bejzbol konfederacija objavila je sastave grupa za Evropsko prvenstvo, koje se održava ovog leta. Srbija će biti domaćin jednog od četiri kvalifikaciona turnira, a u Beograd će doći Ukrajina, Bugarska, Estonija i Norveška....


Adis Ahmetović na sjednici Bundestaga: "BiH dodijeliti status kandidata na sutrašnjem samitu EU" "Godinama su širili svoj autokratski utjecaj i popunjavali vakuum moći koji je ostavila EU u jugoistočnoj Evropi", kazao je Ahmetović.\n22. 06. 2022. u 21:45 Face.ba\nPoslanik Bundestaga Adis Ahmetović govorio je na današnjoj sjednici posvećenoj obnavljanju EU perspektive za države zapadnog Balkana te je zatražio podršku državama regiona na njihovom putu ka EU.\nOn je pozdravio zaokret njemačke savezne vlade, nakon dugog perioda u kojem je njemačka politika prema zapadnom Balkanu bila fokusirana na zadržavanje statusa quo, navodeći da Albanija, Bosna i Hercegovina, Kosovo, Crna Gora, Sjeverna Makedonija i Srbija, šest malih zemalja na jugoistoku kontinenta, predstavljaju dvorište Evrope, suštinski važno za mir i sigurnost cijelog kontinenta.\nPrije nekoliko dana, Ahmetović je gostovao u "Centralnom dnevniku", a na linku ispod možete pogledati njegovo gostovanje.\n"Prošla su skoro četiri mjeseca od ruske invazije na Ukrajinu, koja nas šokira i četiri mjeseca kasnije. U bliskim konsultacijama sa našim međunarodnim partnerima, odgovorili smo odlučno, jasno pokazujući da stojimo uz Ukrajinu", kazao je Ahmetović.\nIstakao je da je Evropska unija jedan od najuspješnijih mirovnih projekata u historiji svijeta te da je sada odgovornost i na Bundestagu da aktivno promovira približavanje zapadnog Balkana EU. Kazao je da je historijski trenutak da se podrže zemlje zapadnog Balkana na njihovom putu u EU, a ako se region nastavi zanemarivatim treće zemlje poput Kine ili Rusije iskoristit će priliku.\n"Rusija je odavno prepoznala oklijevanje EU kao geostratešku i ekonomsku priliku. Godinama su širili svoj autokratski utjecaj i popunjavali vakuum moći koji je ostavila EU u jugoistočnoj Evropi. Trebalo bi da nas brine kada se predsjednici država iz regiona udvaraju Sankt Peterburgu i govore o prijateljskim odnosima. Trebalo bi nas zabrinjavati kada ruski ambasador u BiH prijeti zemlji ako uđe u NATO. Nije kasno, ali moramo odmah stupiti u akciju", ističe Ahmetović.\n"Većina stanovnika zapadnog Balkana je za ulazak u EU, ali čekaju dugo, u nekim slučajevima predugo, upozorava Ahmetović te najavljuje da će, bez brzog napretka u pristupnim pregovorima, podrška EU integracijama splasnuti a i evropski duh ugašen. On je pozdravio odluku kancelara Olafa Scholza da se proširenje EU ponovo nađe na dnevnom redu.\n"Bosni i Hercegovini treba dodijeliti status kandidata na sutrašnjem samitu EU. Vizna liberalizacija za Kosovo treba brzo da se započne. Potreban je dinamičan, brz i vidljiv napredak u pregovorima sa Crnom Gorom, koji se vode od 2012. i trenutno se odugovlače. Pristupne pregovore sa Sjevernom Makedonijom i Albanijom treba brzo otvoriti.\nBugarski veto mora biti prevaziđen. Poštovane kolege, hajdemo da radimo zajedno da već sutra dokažemo da je EU kredibilna i sposobna za akciju. Kancelare, dragi Olaf, ministrice vanjskih poslova, draga Annalena, imate podršku Parlamenta za ovo. Budimo aktivni sada. Hajdemo konačno primiti države zapadnog Balkana u Evropsku uniju, u evropsku porodicu. Srca zapadnog Balkana i dalje kucaju za EU", istakao je Adis Ahmetović, tokom današnjeg obraćanja u Bundestagu.


Izvor: Večernje novosti, 26.Avg.2019, 15:38\nAmerički predsednik Donald Tramp izrazio je želju da bude domaćin sledećeg samita zemalja Grupe 7, a kao lokaciju je predložio odmaralište sa golf terenom, koje poseduje u Majamiju Američki predsednik Donald Tramp izrazio je želju da bude domaćin sledećeg samita zemalja Grupe 7, a kao lokaciju je predložio odmaralište sa golf terenom, koje poseduje u Majamiju. Tramp je u Bijaricu izjavio >> Pročitaj celu vest na sajtu Večernje novosti << da bi njegovo odmaralište na Floridi bilo "savršen izbor", što zbog svoje veličine, što zbog činjenice da je udaljeno pet minuta automobilom od aerodroma u Majamiju, prenosi Rojters. "Sviđa im se lokacija hotela, takođe im se sviđa to što je jako blizu aerodroma. I nalazi se u Majamiju, tako da je to sjajno područje", rekao je Tramp. Američki predsednik kaže da konačna odluka nije doneta, ali da je lokacija koju je on ponudio daleko najbolja.\nIzvor: VOA, 26.Avg.2019\nPredsednik SAD Donald Tramp izjavio je da će verovatno biti domaćin narednog samita G7 i da će ga organizovati u svom letovalištu i golf klubu u Doralu kod Majamija. Ipak, negirao je da će od toga i zaraditi. Zemlje članice Grupe 7 se rotiraju u organizaciji samita i biraju lokacije koje pokazuju...\n26.Avg.2019: Večernje novosti


Bez obzira na rezultat izbora biću zadovoljan!?\nKandidat Republikanske stranke za predsednika SAD Donald Tramp izjavio je danas da bez obzira da li će ishod izbora biti pobeda, poraz ili nerešeno, srećan je što je dao sve od sebe u trci za Belu kuću.\nTramp je na mitingu u Severnoj Karolini rekao da želi da se ne kaje da li je dovoljno naporno radio kako bi pobedio na izborima za predsednika SAD i pozvao svoje pristalice da glasaju u velikom broju kako bi pobedio svog demokratskog rivala, Hilari Klinton.\n“Pobeda, poraz ili nerešeno, a skoro sam siguran da ćemo pobediti ako ljudi izađu, biću zadovoljan sobom. Kao što uvek kažem, ne želim da mislim da da sam održao samo još jedan miting, pobedio bih u Severnoj Karolini”, rekao je Tramp.\nTramp u trećoj i poslednjoj debati nije želeo da odgovori na pitanje da li će da prizna rezultate izbora, koji se održavaju 8. novembra.\nKasnije je rekao da će da “prizna jasne rezultate”, ali da postoji mogućnost da dovede u pitanje ishod glasanja.


zimnica Архиве - Biznis i Finansije\nHome\tTags\tPosts tagged with "zimnica"\nPrema iskustvima domaćih proizvođača zimnice, ajvar je najtraženiji na stranim tržištima, ali je njegova proizvodnja najzahtevnija i najmanje isplativa. Nasuprot tome, najveću vrednost u izvozu ostvaruju konzervisane lisičarke, vrganji i ostale pečurke, pokazuju podaci Privredne komore Srbije, a godišnji priliv od izvoza konzervisanog voća i povrća bez sokova kreće se između 50 i 60 miliona evra. Iako izvoz zimnice raste, kada je reč o manjim proizvođačima i zadrugama finansijska podrška je neophodna, naročito u početku razvoja poslovanja, a čak i kada se posao stabilizuje nije lako ostati konkurentan, posebno na stranim tržištima.\nU našoj zemlji, spravljanjem i izvozom namirnica koje se ovde tradicionalno smatraju zimnicom bave se, osim preduzeća, preduzetnici i poljoprivredna gazdinstva. Prema podacima Privredne komore Srbije (PKS), koji obuhvataju samo preduzeća, godišnji priliv od izvoza konzervisanog voća i povrća bez sokova kreće se između 50 i 60 miliona evra sa tendencijom rasta od sedam do 10 odsto, pri čemu najveću vrednost ostvaruju konzervisane lisičarke, vrganji i ostale pečurke, a zatim slede krastavci, kornišoni i paprika.\nNajveći broj domaćih proizvođača u ovoj delatnosti izvozi na tržišta Evropske unije i Ruske Federacije, s tim što su na evropskom tržištu traženije prerađevina od voća, a na ruskom od povrća. Izvoz voćnih sokova raste tokom poslednjih pet godina i to najviše u Nemačku, Austriju i Rusiju, ali njegova vrednost beleži veće oscilacije u posmatranom periodu. Razlog takve nestabilnosti su visoke cene sirovina pojedinih godina, probne serije izvoza sokova koji u sebi sadrže sto odsto maline ili borovnice i visokokvalitetnih organskih sokova, kao i oštra konkurencija na izvoznim tržištima, objašnjavaju u Privrednoj komori Srbije.\nProizvođači sa kojima smo razgovarali slažu se da je potrebno mnogo novca za pokretanje posla, da su neophodna stalna ulaganja u opremu i nekoliko godina da se investirano vrati. Iako kvalitetna hrana uvek ima kupce, kada je reč o manjim proizvođačima i zadrugama finansijska podrška je neophodna, naročito u početku razvoja poslovanja, a i kada se posao stabilizuje nije lako ostati konkurentan, posebno na stranim tržištima.\nEkonomska stabilnost najvažnija\nPreduzeće „Biofoodex“ iz Rakovice osnovano je 1996. godine. U pogonu kod Vrnjačke Banje trenutno radi 35 ljudi, kojima povremeno pomaže dodatnih oko 60 radnika, angažovanih u preradi sezonskog povrća. Pored pinđura, ljutenice, nekoliko vrsta ajvara, proizvoda od paradajza, kornišona i raznih prerađevina od voća, firma u svojoj ponudi ima i flaširane plodove voća i raznih džemova kombinovanih sa čokoladom. Proizvodnja obuhvata oko 80 potpuno prirodnih artikala dostupnih kupcima širom sveta, a polovina je u ponudi za prodaju preko sindikata na domaćem tržištu.\nOsnivač i suvlasnik kompanije Ljubiša Đaković za „Biznis i finansije“ priča da su proizvodi od samog početka bili veoma traženi u Evropi, Rusiji i Kanadi, a dominantna izvozna tržišta su Švajcarska, Australija i Bosna i Hercegovina. Stranici kupuju između 150.000 i 200.000 tegli godišnje, a najomiljeniji proizvod za kojim tražnja daleko premašuje proizvodne kapacitete je ajvar od pečene crvene paprike. Cena proizvoda je ista i za domaće i za strano tržište. Ona prevashodno zavisi od troškova nabavke neophodnih sirovina za zimnicu, a popusti se odobravaju za plaćanja unapred i za velike porudžbine.\nKalkulacija po kojoj ceni će se proizvod plasirati na tržište, međutim, nije nimalo jednostavna. Đaković ističe da se trude da cenovno budu u istom rangu sa konkurentnim proizvođačima, kao i da ne poskupljuju svoje proizvode na domaćem tržištu imajući u vidu prosečan standard stanovništva. Ali poskupljenja nisu popularna ni u mnogo bogatijim zemljama, čak i kada je zarada proizvođaća minimalna, ističe naš sagovornik i dodaje da je, zato, jako teško ostati konkurentan, posebno u situacijama kada znatno porastu cene sirovina.\nPrema njegovom mišljenju, upravo iz tih razloga ekonomska stabilnost je najvažnija i za građane i za proizvođače, posebno za one koji omogućavaju kupovinu na odloženo plaćanje. „Problem je što smo u stalnom strahu od skoka kursa evra, jer takva situacija donosi gubitke i ograničava preduzetnike da prošire proizvodnju i povećaju izvoz. Kada se zadužujete u evrima, a prodajete robu u dinarima teško je planirati trenutnu proizvodnju i proširenje posla. Takvi troškovi ne mogu da budu finansirani sopstvenim sredstvima, nego jedino uz pomoć kredita“, objašnjava Đaković.\nOn ukazuje i na potrebu da se stalno ulaže u proizvodne kapacitete i znanje. Preduzeće je za proizvodne objekte, opremu i za obrtna sredstva izdvojilo oko 200.000 evra, a za posao bi, prema Đakovićevim rečima, bilo idealno kada bi ulaganja na godišnjem nivou bila bar u visini ostvarene zarade. Period povraćaja početne investicije traje oko pet godina, ali iako se u ovoj vrsti posla ne može računati na brz obrt, a još manje na „bogatstvo preko noći“, naš sagovornik ističe da zato nema bojazni da li će biti kupaca ukoliko se istrajava na kvalitetu.\nOd donatora do mušterija\nSlična su iskustva i Udruženja „Lužničke rukotvorine“ iz Babušnice, koje je započelo sertifikaciju organske proizvodnje povrća 2016. godine, naredne sezone od tih proizvoda pravila se zimnica, a tokom druge godine poslovanja osnovana je prva ženska zadruga organskih proizvođača na jugoistoku Srbije. Predsednica Udruženja Karolina Stamenković potvrđuje da je finansijska podrška veoma značajna za male proizvođače hrane, navodeći da su od države dobile sredstva za opremu, kao i pomoć donatora kao što su Caritas, UN Women, Trag fondacija i EU Pro. Zahvaljujući podršci, u posao je uloženo oko 100.000 evra, a prvih pet plastenika dodeljeno je poljoprivrednicama među kojima su i žene sa invaliditetom.\nProizvodnja je u međuvremenu uvećana pet puta, u pogonu uglavnom radi između pet i 10 žena, a tokom ove sezone bilo je angažovano još 25 kooperantkinja koje organski proizvode papriku i paradajz. Potpuno prirodni ajvar, pinđur, ljutenica i sok od paradajza neizostavni su i u njihovoj ponudi, a preduzetnice sada mogu da se pohvale i džemom od šipurka i jagode, kao i matičnim i kašastim sokom od višnje.\n„Kada smo pokrenule posao nismo ni pomišljale da ćemo moći svoje proizvode da prodajemo i na inostranom tržištu“, priznaje Stamenković. Donatori su im bili ujedno i prvi kupci, a proizvodi su im se toliko dopali da sada tokom sezone naručuju i do hiljadu teglica. Pre dve godine, na beogradskom sajmu ekološke hrane, preduzetnice iz Babušnice su sklopile ugovor i sa klijentom iz Nemačke, kome svake godine prodaju oko pet hiljada teglica zimnice.\n„Proizvodnja povrća nam je ograničena, još uvek nemamo dobavljača i zbog toga u sezoni jedino možemo da ispunimo normu od tih šest hiljada teglica za već postojeće kupce. Ajvar je uvek najtraženiji, ali najzahtevniji za proizvodnju i najneisplativiji“, objašnjava naša sagovornica, napominjući da zato zaradu uvećava ljutenica od sveže šargarepe, ljute papričice i belog luka. Tražnja je velika i prošle godine ovom proizvodu je dodeljeno priznanje „Robna marka iz Srbije“ na Međunarodnom sajmu etno hrane i pića u Beogradu.\nStamenković ističe da je neophodno dostići zaradu koja će obezbediti da se uloženi novac vrati, održi kvalitet proizvoda i da uloženi trud bude isplativ za proizvođače. Procenjuje da je za povraćaj početnih ulaganja neophodno tri do pet godina, pri čemu treba imati u vidu da u malim mestima poput Babušnice postoje mnogo veće prepreke nego u velikim gradovima, koje uvećavaju troškove za nabavku opreme, transport gotovih proizvoda, ispitivanja njihovog kvaliteta i još niz drugih izdataka.\nProizvodnja u Babušnici ima i svojih prednosti, jer je ovaj kraj veoma pogodan za organski uzgoj, obiluje šumskim plodovima poput drenjine, trnjine, divlje kupine, šipurka, pečuraka ima u izobilju… Udruženje za sada posluje samo sa strancima, pa je teglicu zimnice moguće prodati približno po 30 odsto većoj ceni nego na domaćem tržištu, a dobra vest je i to da se u ženskoj zadruzi obim posla povećava.


Fiskalizacija – www.rurip.com\nLeave a Comment\t/ Novosti / By edhem\nOvih dana vode se žustre rasprave oko zamjene fiskalnih sistema u Federaciji Bosne i Hercegovine obzirom da je ministrica finansija FBiH Jelka M;ilićević donijela pravilnik o dinamici zamjene fiskalnih sistema u Federaciji Bosne i Hercogoine. Ovim pravilnikom je regulisano da svi privredni subjekti u FBiH moraju zamijenti postojeće fiskalne uređaje (printere ili kase) sa 3G ili 4G fiskalnim uređajima. Razlika između sadašnjih fiskalnih uređaja i uređaja 3G/4G je ta što se prenos podataka o prometu na server poreske uprave sada vrši na kraju dana a sa novim uređajima, poreskoj upravi bi se svaki fiskalni račun slao pojedinačno odmah po njegovoj izradi. Ovakvim novim načinom komunikacije između servera poreske uprave i novih fiskalnih uređaja koji su instalisani kod privrednih subjekata, poreska uprava bi imala uvid u vremensku dinamiku izrade fiskalnih računa, što do sada to nije bilo moguće, zbog slanja zbirnog prometa na kraju dana.\nTreba napomenuti, da fiskaliazcija sa pos printerima je imala smisla na početku uvođenja fiskalizacije, manje bi koštala privredne subjekte, jer su već posjedovali pos printere. Takođe, treba kupiti novi termalni pos printer, koji nije jeftin. Kada se sve ovo obračuna, fiskalizacija sa pos printerima je dosta skuplja od zamjene fiskalnih uređaja.


Divac omladinski fond u Prijepolju - SandzakHaber.Net , Sandžačke Internet Novine !\nNaslovna Sandžak Prijepolje Divac omladinski fond u Prijepolju\nDivac omladinski fond u Prijepolju\nOd Redakcija - 25. Oktobra 2013. 0 186 Podeli na Fejsbuku\ntweet Danas je, u prostorijama Medija centra u Beogradu, predstavljen novi projekat Fondacije Ana i Vlade Divac – “Divac omladinski fondovi”. Tom prilikom potpisani su i ugovori o saradnji sa partnerskim opštinama. Projekat predviđa osnivanje fondova namenjenih mladima u pet opština u Srbiji. Nakon obavljenih razgovora sa desetak opština, odlučeno je da se projekat sprovodi u opštinama Prijepolje, Vladičin Han, Vlasotince, Vršac i Kanjiža, sa čijim predstavnicima su potpisani ugovori o saradnji.\n“Veoma mi je drago što smo uspeli da pronađemo pet opština u Srbiji koje su bile spremne da učestvuju u projektu Divac omladinskih fondovi i koje su pokazale da je potrebno i delima potkrepiti toliko često spominjanu brigu o mladima. Osim što će donirati novac, opštine će nam pomoći i u animiranju lokalne poslovne zajednice koja bi takođe trebalo da donira značajna sredstva.” – istakla je Ana Divac. Projekat “Divac omladinski fondovi” sprovodiće se u okviru programa “Građansko društvo za budućnost” Američke agencije za međunarodni razvoj (USAID), koji sprovodi Institut za održive zajednice (ISC).\n“USAID sa ponosom podržava novi projekat Fondacije Ana i Vlade Divac, koji predstavlja investiciju u najveći nedovoljno iskorišćeni potencijal Srbije – mlade ljude.” – rekla je Suzan K. Fric, direktorka misije USAID-a u Srbiji. “Mladi će organizovati svoje aktivnosti, napraviti održive planove, prikupiti novac i kontrolisati korišćenje sredstava.” U narednom periodu, Fondacija Ana i Vlade Divac će u svakoj od izabranih opština formirati odbore koje će činiti po desetoro mladih starosti između 15 i 30 godina, koji će biti zaduženi da upravljaju omladinskim fondom svoje opštine. Svi izabrani članovi odbora, proći će obuke u upravljanju projektima, liderstvu i prikupljanju sredstva za nove projekte. Cilj je da, na kraju ovog programa, imamo mlade širom Srbije koji će biti sposobni da se samostalno vode projekte, kao i da održimo i širimo mrežu održivih projekata omladinskih fondova na druge opštine širom Srbije.\nKLJUČNE REČIdivac vlade prijepolje PODELI\ntweet Prethodni tekstAko treba, kontra mere za MakedonceSledeći tekstMilanović: Motiv do neba Redakcija\tPOVEZANE OBJAVEVIŠE OD AUTORA


PROJEKAT „PRAVO DO LJUDSKIH PRAVA“\nProjekat ima za cilj razvoj kulture ljudskih prava kroz promociju ljudskih prava i njihovu zaštitu u svakodnevnom životu. Takodje, cilj projekta je i povećanje znanja i razvoj svesti kod mladih ljudu u 6 gradova Jugoistočne Srbije, kao i podsticanje lokalnih akcija mladih u ovom delu Srbije koje bi vodile ka razvoju svesti o ljudskim pravima.\nProjekat se realizuje u Nišu, Aleksincu, Sokobanji, Svrljigu, Beloj Palanci i Prokuplju. Ciljna grupa su mladi od 15 do 19 godina iz 10 srednjih skola.\nGlavne aktivnosti projekta su: trening, diskusije, kampanja, lokalne akcije, performans i završna konferencija. Teme treninga su iz oblasti ljudskih prava i njihove zaštite u svakodnevnici i iz oblasti akcionog planiranja. Preko 2000 mladih je obuhvaćeno aktivnostima projekta. Tokom implementacije projekta stvaraju se uslovi za medjuregionalno umrežavanje mladih i školskih institucija radi nastavka dalje saradnje na zajedničkim akcijama.\nImplementacijom projekta se rešava problem nedovoljne informisanosti stanovništva, posebno mladih, o ljudskim pravima i načinu njihove zaštite u svakodnevnom životu, o institucijama koje su zadužene za zaštitu prava ali nedovoljno angažovane u toj oblasti, o pravima manjina čije nepoštovanje je često uzrok medjuetničkih sukoba, o potrebi poštovanja evropskih standarda u oblasti ljudskih prava radi bržeg ulaska naše zemlje u Evropsku Uniju, itd. Posebno je važno širenje informacija o ljudskim pravima u manjim lokalnim zajednicama gde je civilni sektor manje razvijen i gde su češći primeri kršenja ljudskih prava. Mladi iz ovih zajednica će moći da se povezuju i rade mrežne aktivnosti sa mladima iz Niša kao regionalnog centra.\nEdukacijom i osnaživanjem mladih za samostalno delovanje omogućiće se brža demokratizacija našeg društva i povećani gradjanski aktivizam u oblasti ljudskih prava, kao jedan od uslova ulaska naše zemlje u evropsku zajednicu.


Muslin: Najjači sastav u Monaku protiv Rusa – NovostiDana.rs\nMuslin: Najjači sastav u Monaku protiv Rusa\nNOVI SAD – Selektor fudbalske reprezentacije Srbije Slavoljub Muslin izjavio je večeras da će najjači sastav reprezentacije Srbije izvesti 5. juna u Monaku kada se naš nacionalni tim sastaje sa selekcijom Rusije.\nMuslin je na konferenciji za novinare, održanoj po završetku večerašnje utakmice u kojoj je u Novom Sadu reprezentacija Srbije savladala Izrael sa 3 : 1, rekao da je pobeda koja je ostvarena izuzetno značajna na psihološkom planu jer će sigurno podići samopouzdanje igrača.\n„Možemo biti zadovoljni rezultatom, odnosno pobedom od 3 : 1, ali nije to baš tako ubedljivo bilo na terenu, jer smo imali nekoliko propusta u poslednjoj liniji što je protivnik mogao da kazni, a i šutevi polse kojih smo postigli drugi i treći gol mogli su da završe i pored gola, ali sve u svemu moramo biti zadovoljni jer je bilo i dosta dobrih stvari u našoj igri posebno u drugom poluvremenu“, rekao je Muslin.\n„Ono što nam ne ide u prilog je činjenica da smo izvršili mnogo brzih izmena, ali ja sam želeo da vidim što više igrača pa su te brze izmene posledica toga. Video sam mnogo mladih igrača na koje se može računati, a ima dosta i onih koji zbog povreda u ovom trtenutku nisu sa nama kao što su Fejsa koji je sa Benfikom osvojio titulu ili Gudelj iz Ajaksa“, kazao je Muslin.\nOn je dodao da će reprezentacija i u narednom periodu igrati u sistemu sa tri napadača i istakao da igrači sve bolje prihvataju takav sistem koji odgovara i spoljnim odbarnbenim igračima kao što su Kolarov ili Rukavina jer mogu značajno da doprinesu u napadu.\nMuslin se posebno zahvalio navijačima na, kako je rekao, sjajnoj podršci tokom cele utakmice, ali je istakao da su im se i reprezentativci odužili svojim pozrtvovanjem i odnosom prema igri.\nSelektor Izraela Levi Eliša kratko je rekao da rezultat od 3 : 1 nije pravi odraz dešavanja na terenu i da je njegov tim zaslužio mnogo bolji rezultat.\n„Imali smo nekoliko povređenih igrača i kada se to uzme u obzir mislim da smo pružili kvalitetnu igru“, rekao je Levi istakavši da je ponosan što je dobio priliku da predvodi reprezentaciju svoje zemlje.\nReprezentacija Srbije večeras je na stadionu „Karađorđe“ u Novom Sadu u prijateljskoj utakmici savldala reprezentaciju Izraela sa 3 : 1. Golove za Srbiju postigli su Branislav Ivanović u 33. Nemanja Milunović u 74. i Dušan Tadić u 88. minutu, dok je jedini gol za izrael u 49. minutu iz jedanaesterca postigao Eran Zahavi.


Proizvoditi kadrove koji će naći zaposlenje – mojKontakt portal – Radio Televizija Kontakt\nProizvoditi kadrove koji će naći zaposlenje\nRadnom grupom će predsjedavati ministri nauke i tehnologije Jasmin Komić i prosvjete i kulture Goran Mutabdžija, a činiće je i predsjednica Vlade Republike Srpske Željka Cvijanović, kao i učesnici današnje tematske sjednice o stanju u visokom obrazovanju.\nPremijerka Srpske Željka Cvijanović istakla je da će radna grupa u narednom periodu dati odgovore na pitanja veze visokog obrazovanja i nauke i veze visokog obrazovanja i tržišta rada, s obzirom da je Srpska suočena sa činjenicom da proizvodi dosta kadrova koji ne mogu da nađu svoje mjesto na tržištu rada.\n“Moraju se preduzimati mjere kako bismo mogli da proizvodimo kadrove koji će naći zaposlenje u onim oblastima za koje su se školovali”, rekla je Cvijanovićeva novinarima u Banjaluci nakon tematske sjednice o stanju u visokom obrazovanju.\nOna je dodala da je na sjednici bilo riječi i o racionalizaciji ukupne mreže visokoškolskih institucija, o izjednačavanju kriterijuma studiranja i polaganja ispita na javnim i privatnim visokoškolskim ustanovama i sam sistem budžetiranja.\n“Tema rasprave ubuduće biće i razmatranje i odlučivanje radne grupe o studentskom standardu”, dodala je Cvijanovićeva.\nOna je navela da će svi zaključci sa današnje sjednice biti osnova za dalji rad radne grupe.\n“Očekujem da će ova radna grupa dati odgovor na brojna pitanja koja su danas postavljena, a na nama je da vidimo kako će se i kojom dinamikom određene stvari rješavati. Puno je izazova i pred Vladom i pred visokim obrazovanjem”, poručila je Cvijanovićeva.\nTematskoj sjednici o stanju u visokom obrazovanju prisustvovali su članovi Vlade Srpske, rektori univerziteta u Banjaluci i Istočnom Sarajevu, zamjenik predsjednika Rektorske konferencije Republike Srpske, predstavnici Agencije za akreditaciju visokoškolkih ustanova Republike Srpske.\nPrisustvovali su i predstavnik Sindikata obrazovanja, nauke i kulture, Savjeta za razvoj visokog obrazovanja i osiguranja kvaliteta, predstavnici Republičkog savjeta za nauku i tehnologiju, Privredne komore Srpske, predsjdnik Komisije za informisanje i priznavanje dokumenata iz oblasti obrazovanja, predstavnici Unije studenata i Studenstkog parlamenta.\nVlada Republike Srpske je na današnjoj tematskoj sjednici, posvećenoj visokom obrazovanju, konstatovala da je broj visokoškolskih ustanova u Srpskoj prerastao objektivne potrebe Republike.\nMinistar prosvjete i kulture Republike Srpske Goran Mutabdžija rekao je da će Vlada održavati najmanje dvije tematske sjednice posvećene visokom obrazovanju tokom jednog semestra da bi se moglo odgovoriti na pitanja razvoja obrazovanja, potreba tržišta rada i studentskog standarda.\nMutabdžija je nakon današnje prve tematske sjednice Vlade, posvećene visokom obrazovanju, rekao novinarima u Banjaluci da će se rješenje problema tražiti sa svim institucijama i ustanovama koje imaju odgovornost za razvoj visokog obrazovanja.\nRektor Univerziteta u Banjaluci Stanko Stanić rekao je da je na sjednici Vlade konstatovano da je broj visokoškolskih ustanova u Srpskoj prerastao objektivne potrebe Republike.\n“Ta nam činjenica ne ide u prilog i to moramo mijenjati. Vrijeme je da taj kvantitativni rast pretočimo u kvalitet u domenu visokog obrazovanja”, poručio je Stanić.\nOn je pozvao sve koji institucionalno imaju bilu kakvu odgovornost za razvoj obrazovanja da pokažu više odgovornosti, nego što je do sada bilo.\nRektor Univerziteta u Istočnom Sarajevu Mitar Novaković rekao je su predstavnici univerziteta imali priliku da ministre upoznaju o problemima u visokom obrazovanju, ali i o planovima razvoja u budućnosti.\n“Već sedam godina provodimo reforme u visokom obrazovanju i red je da vidimo sa čim smo suočeni. Imamo probleme na koje je potrebno brzo reagovati, ali tu su i pitanja strategije razvoja visokog obrazovanja“, rekao je Novaković.\nZamjenik predsjednika Rektorske konferencije Srpske Žarko Pavić poručio je da je postignut sporazum između Vlade Srpske i cjelokupne akademske zajednice da dođe do integracije visokog obrazovanja.\n“Osnova intergracije je kvalitet, izjednačavanje programa na fakultetima i praćenje tržišta znanja i tržišta rada za potrebe, kako na regionalnom nivou, tako i na nivou lokalnih zajednica”, naveo je Pavić.\nOn je istakao da je to velika stvar za privatne univerzitete, te da više neće biti potrebno dijeliti privatni i javni sektor, jer i jedni i drugi imaju odgovornost za sudbinu visokog obrazovanja u Srpskoj.\nPredsjednik Unije studenata Predrag Govedarica rekao je da su gorući problemi studenata gradnja četvrtog paviljona u Banjaluci i studentski standard na području Istočnog Sarajeva.\nNeregularnosti u slučajevima pomilovanja\nNema dokaza o dogovoru lidera HDZ-a i SDA


Predsednik Izraela Ruven Rivlin zvanično je poverio premijeru Benjaminu Netanjahuu još jednu šansu da formira vladu, pošto mu to nije pošlo za rukom nakon izbora u aprilu.\nOn se sastao u predsedničkoj rezidenciji u Jerusalimu sa Rivlinom i glavnim rivalom na drugim izborima ove godine održanim 17. septembra, vođom partije centra "Plavo belo", Benijem Gancom, u poslednjem pokušaju da se dogovore o vladi nacionalnog jedinstva.\n"Netanjahu ima više šansi da formira vladu", rekao je Rivlin, apelujući na stranke da prestanu da diskvalifikuju jedna drugu, prenosi Beta.\nRivlin apelovao na formiranje stabilne vlade sa dve stranke\nGanc je imao podršku jednog poslanika manje, ali njegov savez prema konačnim rezultatima glasanja objavljenim danas ima jedno poslaničko mesto više, 33, od Netnjahuove stranke sa 32 poslanička mandata.\nOd osnivanja države 1948. godine se nije desilo da se glasa dva puta za nekoliko meseci.\nDosadašnji premijer Izraela Benjamin Netanjahu, koji je dobio mandat da formira novu vladu nakon prošlonedeljnih izbora, pozvao je svog rivala Benija Ganca da mu se pridruži u vladi jedinstva.\n"Mislim da je potrebno da obrazujemo vladu jedinstva zajedno", rekao je Netanjahu, ocenivši da je "zajedničko liderstvo" moguće.\nNetanjahu je naglasio da takva široka vlada jedinstva "mora biti brzo formirana" ili "će po svoj prilici biti obrazovana kao poslednji izlaz", preneli su izraelski mediji.


NELOGIČNOSTI: Vučić nije u kampanji, ali i ispred škole bina i simpatizeri - Dnevni Žurnal\nNELOGIČNOSTI: Vučić nije u kampanji, ali i ispred škole bina i simpatizeri\nPrvog radnog dana od kada je glavni odbor Srpske napredne stranke potvrdio da će Aleksandar Vučić biti njihov kandidat za predsednika Srbije – aktuelni premijer je boravio u Vrbasu, gde je obećao da će u narednih nekoliko meseci 400 hiljada evra biti uloženo u rekonstrukciju lokalne škole.\nMeđutim, Vučić tvrdi da za njega predizborna kampanja još nije počela.\nPremijer ili predsednički kandidat – šta je bio Aleksandar Vučić tokom obilaska osnovne škole u Vrbasu? Nekoliko stotina građana okupilo se ispred da ga dočeka, a on im se potom obratio sa bine, koja je specijalno podignuta za tu priliku.\n“Pre svega da vam se zahvalim što ste došli u ovolikom broju da nas sačekate i da se vidimo… I da vam kažem koliko to u teškim danima nama mnogo znači”, rekao je Vučić.\nIspred građani, a unutra – đaci, s kojima je razgovarao o najavljenoj rekonstrukciji škole. Tako smo saznali da će rekonstrukcija obuhvatiti stolariju, vodovodne i sanitarne instalacije.\nSređivanje škole počinje ovih dana, za razliku od kampanje koja, kaže Vučić, počinje tek kada izbori budu raspisani iako se spot sa njim u glavnoj ulozi pojavio još pre par dana…\n“Otkriću vam tajnu – snimio sam ga 25 dana ranije, taj spot je imao nastavak sa dve verzije – rekao sam u jednom “i zbog toga podržavam Tomislava Nikolića” i bez toga. To nije bio stvarni avion koji leti, to je jedan stari avion, znate, koji je na popravci i to je koštalo negde između 200 i 400 evra”, rekao je.\nVučić, ministri i pokrajinski funkcioneri su u Vrbasu bili u jednoj od svojih uloga, kaže Nemanja Nenadić iz Transparentnosti Srbija. Šta god bili – ne krše zakon – jer zakon nije precizan.\n“Nijedan zakon im ne zabranjuje da svoje aktivnosti promotivnog tipa tempiraju baš da se dogode kad je vreme neke kampanje. To je nešto što bi moralo i trebalo da se promeni”, kaže Nenadić.\nDakle, to znači da premijeru Vučiću moramo verovati na reč da nije u kampanji – uz podsećanje da će lokalni izbori u Vrbasu verovatno biti održani kada i izbori za predsednika republike.


Uskoro elektronske sednice u Inđijskom parlamentu\nUskoro elektronske sednice u Inđijskom parlamentu – Personal magazin\nSamo nekoliko meseci je prošlo od kako su uvedene elektronske sednice za opštinsko veće Opštine Inđija, a već su u pripremi i elektronske sednice za SO Inđija. Naime, već početkom…\nSamo nekoliko meseci je prošlo od kako su uvedene elektronske sednice za opštinsko veće Opštine Inđija, a već su u pripremi i elektronske sednice za SO Inđija. Naime, već početkom sledeće godine sve će biti spremno za takozvane elektronske sednice, koje će u velikoj meri olakšati i ubrazati rad i efikasnost odbornika SO Inđija.\nPrema rečima predsednika SO Inđija Aleksandra Kovačevića osnovna ideja je da se sa jedna strane maksimalno smanje troškovi, a sa druge poveća efikasnost u radu opštinskog parlamenta.\n„Elektronske sednice će doneti benefit u više oblasti. Pre svega tu je značajna ušteda sredstava, jer elektronske sednice podrazumevaju da neće više biti štampanja i umnožavanja ogromnih i obimnih materijala, zatim troškova dostavljanja istih i slično. Mislim da ćemo samo na uštedi papira, tonera za štampače i troškova dostavljanja za godinu dana vratiti investiciju u čitav sistem elektronskih sednica“, rekao je Kovačević i dodao da će odbornici na ovaj način moći da vide sve akte vezane za sednice, koje će biti u elektronskoj formi iz svojih kancelarija ili kuća i da tako pripremljeni dolaze na sednicu.\nPrva elektronska sednica bi trebalo da bude održana u februaru naredne godine, a do tada će Agencija za IT, GIS i Komunikacije održati obuku rada na računaru za sve odbornike i završiti nabavku laptop računara, koji će zadužiti svaki predstavnik naroda u SO Inđija.\nUskoro elektronske sednice u Inđijskom parlamentu was last modified: November 14th, 2009 by Redakcija\nAgencija za ITelektronske sedniceGIS i KomunikacijeInđijaSO Inđija\nPokušaj preuzimanja kontrole Facebook grupa\nSony Ericsson XPERIA X10 – prvi SE telefon na Google Android platformi


Amazon počinje sa dostavom paketa putem dronova – AFA\nAmazon počinje sa dostavom paketa putem dronova\nSavezna uprava za vazduhoplovstvo odobrila je kompaniji Amazon isporuku paketa dronovima. Kompanija navodi da je odobrenje veoma važan korak, ali i da su letelice još uvek u fazi testiranja. Takođe, i dalje nije naveden datum početka novog načina isporuke paketa.\nAmazon već godinama radi na uvođenju dronova u proces isporuke, što je do sada bilo neizvodljivo zbog izvesnih regulatornih prepreka. Da se podsetimo, izvršni direktor i osnivač kompanije Džef Bezos najavio je, još u decembru 2013. godine, da će dronovi leteti do domova kupaca u roku od pet godina. Takođe, Amazon je prošle godine predstavio električne letelice sposobne za prenos pet kilograma robe i dizajnirane tako da u roku od 30 minuta paket isporuče kupcu bacajući ga u dvorište. Tada je Bezos rekao da će novi sistem isporučivanja robe biti implementiran u narednih nekoliko meseci, od čega je prošlo više od godinu dana.\nAmazon je treća kompanija koja je dobila odobrenje za korišćenje bespilotnih letelica u procesu isporuke, nakon što su prošle godine dozvolu dobile kompija za dostavu UPS i kompanija u vlasništvu Google-a.\nPrevious PostKako će izgledati budućnost posla za žene\nNext PostKako da lako preuredite svoj inboks


Veljko Nenadić nastavlja sa uspesima - SDCafe.rs\nHome\tInfo\tVeljko Nenadić nastavlja sa uspesima\nDo sada je na većini takmičenja za kompoziciju osvajao prva mesta, oko 30, a najznačajnije nagrade su: Četiri pobede 2013, 2014, 2015. i 2017. godine na takmičenju „Golden Key Piano Composition Competition“ u Americi i drugo mesto 2016. godine. Prvo mesto u Španiji 2013. godine na takmičenju „Fidelio Musica“, bez starosnog ograničenja, kao i finala 2017 i 2018. Prvo mesto na "Festivalu slovenske muzike" 2015. godine u Moskvi. Na medjunarodnom takmičenju "Donne in Musica" poslao je 4 kompozicije, i za sve dobio prve nagrade. Tri puta je osvojio prvu nagradu na republičkom takmičenju mladih kompozitora „Fedemus“ u Beogradu. Ove godine osvojio je i zlatnu medalju na internacionalnom takmičenju kompozitora – izvođača "Otis Reading" u Sloveniji. Pored brojnih nastupa u Srbiji, Veljko je nekoliko puta nastupao u dvorani „Ehrbar Hall“ u Beču,. Nastupao je u Moskvi 2015 i 2016. Godine. 2015. nastupao je na najvećem domaćem jazz festivalu "Nishville", kao jedan od 4 pobednika na konkursu mladih jazz pijanista. Takođe ove godine nastupio je u februaru u Novom Sadu, na promo vikendu Piano City-ja, kao i u septembru na festivalu.


Moskva: Datum održavanja Saveta Rusija-NATO još uvek nije potvrđen - Sputnjik Srbija\n12:30 05 Decembar 2020\nMoskva: Datum održavanja Saveta Rusija-NATO još uvek nije potvrđen\n11:07 31.10.2016 (osveženo 12:32 31.10.2016) Preuzmite kraći link\nPregovori o datumu održavanja Saveta Rusija-NATO na nivou ambasadora su i dalje u toku i datum još nije definisan, izjavio je zamenik ministra inostranih poslova Rusije Aleksej Meškov.\nStoltenberg: Spremni smo za novi savet Rusija—NATO\n„Trenutno se utvrđuju glavne teme razgovora, a u toku su i pregovori oko tačnog datuma održavanja Saveta“, rekao je on novinarima.\nPrethodno je generalni sekretar Alijanse Jens Stoltenberg izjavio da su zemlje-članice NATO-a spremne da održe novi Savet Rusija-NATO.\nOn je tada ocenio da je zabrinut zbog pojedinih odluka Rusije, te da je na sastanku ministara zemalja-članica potvrđeno da je neophodno da dijalog sa Moskvom bude aktivniji, pogotovo u trenutku kada su tenzije jake.\nSavet Rusija-NATO, NATO, Aleksej Meškov


ČEDA PROTIV SRPSKE AVIJACIJE\nPredsedništvo LDP-a osudilo je „demonstraciju ostataka vojne sile koja je razorila Jugoslaviju. Brišući letovi vojnih aviona, koji su i tehnološko i ideološko staro gvožđe, izazvali su uznemirenje i ugrozili bezbednost građanki i građana, njihove dece i imovine.“ Za ovaj strašan militaristički „incident“ LDP zahteva od predsednika Tadića i ministra Šutanovca „objašnjenje i izvinjenje zbog pretnji oružanim nasiljem glavnom gradu i političkim porukama koje je taj bahati i neodgovoran incident u sebi nosio“. Pitaju se kome prete ti avioni, koji – gle drskosti – ne samo da lete već i probijaju zvučni zid. Oni čak idu dalje pa podsećaju da je građanska „Srbija dovoljno hrabra da neće dozvoliti da je zastraše i na njenom demokratskom i evropskom putu zaustave one snage koje su, nakon neuspeha u ostalim bivšim jugoslovenskim republikama, pokušale da od Srbije naprave poslednju članicu propalog istočnog bloka i njegovog vojnog saveza. Srbija će se boriti za svoju slobodu, ako je potrebno, i protiv onih koje teško zarađenim sredstvima izdržava, očekujući da poštuju njen građanski red i mir.“\nOvo je za ne poverovati. Teško je udubiti se u tok misli „predsedništva LDP-a“ i razumeti da mi živimo u istoj zemlji. Da je ovaj oštri protest protiv nadletanja aviona nad glavnim gradom LDP uputio „nacionalistima“, poput Koštunice i Nikolića, mogli bismo i da razumemo, ali ne i protiv predsednika Tadića i ministra odbrane Šutanovca, koji daju mirotvoračke izjave prema kojima bi i Majka Tereza delovala militaristički. Predsednik neprekidno ponavlja da „mir nema alternativu“, iako Albanci stalno prete konfliktom. U tom mirotvorstvu pridružio mu se i pomenuti ministar odbrane, čije izjave pre priliče nekom Gandiju ili verskom poglavaru, nego čoveku koji sedi u stolici „ministra vojnog“. Na pacifističke govore predsednika u stilu vi ste odlična vojska, stub odbrane i garant mira i stabilnosti na Balkanu i da ćemo se mi boriti za mir šta god da bude (pred vojnim pitomcima), LDP je, u najmanju ruku, uzvratio kao da su pozivali na „sveti rat za Kosovo“.\nNe samo LDP već su se toj prozivci pridružili i drugi skloni ovoj političkoj opciji, poput Dušana Janjića, koji je isto tako govorio o tome da su ti avioni konsternirali „građane i građanke“ jer ih je to „nepotrebno probijanje zvučnog zida“ asociralo na NATO bombardovanje, što je, je l' te, nedopustivo. Ipak, niko se od njih nije bunio kada su nam došli američki NATO avioni i piloti iz Italije, i to baš oni koji su učestvovali u bombardovanju. Isto tako, ne bi se bunili da Beograd preleti i stotinu američkih vojnih aviona na „turističkom proputovanju“ ka Bliskom istoku. Kako reče čestiti Kusturica – lako je biti hrabar i drčan kada iza tebe stoji Pentagon.\nKako je došlo do ove radikalne deformacije percepcije stvarnosti u kojoj se Tadić i Šutanovac vide kao neki srpski militaristički političari koji samo čekaju povoljan momenat da Albancima (pa valjda i NATO) objave rat i ostvare svoje skrivene napoleonovske ambicije? Osim što se nekima ovde, po običaju, priviđaju himere srpskog nacionalizma i militarizma, biće da je nešto drugo u pitanju. Ovakav istup LDP-a i njemu sklonih ideološko-medijskih krugova govori o tome da je reč o nečemu mnogo racionalnijem od „ideoloških fatamorgana“.\nOvo saopštenje nije reakcija na čak preterano mirotvorački govor (koji zapravo podstiče radikalizam Albanaca), već treba da izvrši određeni pritisak na DS sa „građanističkih pozicija“. Ova politička grupacija na taj način pokušava da utiče na predsednika Tadića u smislu njegovog omekšavanja u odnosu prema problemu Kosova, a možda i odustanka od „političkog konsenzusa oko naše pregovaračke pozicije“. Oni, pored „preventivnog delovanja“ u „kontekstu kosovskih pregovora“, nastoje da tako pridobiju jedan deo njegovog biračkog tela koje poštuje njihovu doslednost „protiv stihije mržnje i nasilja“ i koje preleti borbenih aviona „neodoljivo podsećaju na tragične devedesete“. Pa ako je u toj medijskoj igri preterano poistovetiti Tadića sa Miloševićem, to je sigurno u njihovoj svesti moguće učiniti u njihovoj omiljenoj tezi o „Koštunici kao Novom Miloševiću“. A sa njim je u „kohabitaciji, pa u koaliciji“ i predsednik Tadić, što je neoprostiv greh u očima „talibana građanizma“. To što je Tadić rekao da je neprihvatljiva „nezavisnost Kosova“, pa makar i pri tome neprekidno ponavljao da ćemo koristiti samo diplomatska sredstva, u ovim krugovima doživelo se kao „legitimna meta“. Barem dok ne odustane od onoga što oni vide kao „nacionalnu orijentaciju“.\nTakva kontrakampanja Čede protiv politike DS-a ne može odneti veći procenat glasova aktuelnom predsedniku i njegovoj stranci. Ali to i nije prioritet pošto je njen glavni cilj da oslabi autoritet DS-a u građanskim krugovima i izazove unutrašnju eroziju stranke. Neko je dobro primetio da DS ima problem sa Čedom, jer nema jasnu ideologiju i program. Superioran u marketingu, inferioran je u idejama. Tu je Čeda u velikoj prednosti jer je njegova politička pozicija jasna i direktna, a propaganda agresivna i radikalna – poput nekadašnje komunističke ili fašističke. Tu teško može – a kao i da ne želi – da efikasno parira vođstvo demokrata. Oni veoma strahuju od Čede, koji je postao značajan politički faktor ne zato što je moćan, već što ugrožava pozicije aktuelnog predsednika i njegove stranke. Tako se, na posredan način, ostvarila ona čedistička predizborna „Od nas zavisi“.\nNeopterećen politikom koju podrazumeva državna funkcija i potreba da se dobije podrška većeg procenta glasača, Čeda deluje manevarski „široko“, čime je uspeo da zamuti situaciju u DS-u. To su demokrate neprekidno „glodane“ od LDP-a morale da gledaju nemoćno jer u sopstvenim redovima imaju mnogo Čedinih simpatizera. Tadić, opterećen potrebom da bude umeren i centristički pozicioniran, nije mogao da parira gerilskoj kontrakampanji LDP-a. Suženog manevarskog prostora, morao je čas da pravi ustupke onima sa „patriotske“, ali još češće onima sa „građanističke“ strane, i tako delom oslabi svoju umerenu poziciju ne bi li održao autoritet unutar svoje političke opcije.\nČeda Jovanović je vršio neprekidne udare po DS-u, što je dovelo do određenih rezultata. Ne toliko u smislu porasta popularnosti, koliko u pogledu toga što je delom uspeo da pokoleba politiku predsednika Tadića. Krajnji rezultat tih i sličnih medijskih pritisaka jeste niz nekih poteza koji sigurno neće koristiti ni DS-u, ni Tadiću – od izvinjenja Hrvatima do jasnog iskazivanja NATO opredeljenja.\nDelovanje Čede Jovanovića protiv pozicija predsednika Tadića koincidira sa uspostavljanjem političkog konsenzusa oko Kosova (ma kako provizoran i slabašan bio). Ono što je nekima bilo samo politički marketing, za Čedu je predstavljalo „političku kohabitaciju“ sa Koštunicom, koji je po definiciji „opasan nacionalista“. Čak i ono što je mnogima bilo nedovoljno i neodlučno demonstriranje nacionalno odgovorne politike za Čedu je bilo previše „patriotsko“. Da li to znači da je Tadić pokazao prevelik stepen samostalnosti u politici koji „nije dobio blagoslov“ sa „više instance“? Da li su mahanje srpskim zastavama na Kosovu i slične demonstracije nekome zasmetali ne toliko u smislu promene politike, već u „slanju pogrešne poruke srpskoj javnosti“.\nPored ovog političko preventivnog udara na Tadića, kojim LDP na neki način počinje svoju predizbornu kampanju (jer ko zna kad će izbori), čime se pozicioniraju kao jedini prava „građanska opcija“, ovim se želi delovati i na svest građana. Naime, slika mladih pitomaca, uniformi, aviona koji preleću glavni grad predstavlja poruku koja se može shvatiti i kao jedan oblik patriotizma, možda samo paradnog i marketinškog, ali opet patriotizma. Iako su u Čedinoj stranci svesni toga da to nije nikakva „vojna parada“ u smislu pritiska na albansku stranu ili demonstracije srpskog nepopustljivog stava, koliko medijsko pariranje „antinato“ retorici DSS-a – oni to oštro prozivaju. Zato što veruju da Srbija, na simboličkoj ravni, to može protumačiti i kao poruku „nije sve gotovo“ i „borićemo se za Kosovo“, što je nedopustivo. Iz tog razloga ne može se tolerisati ni to da predsednik pozdravi prelet nekoliko aviona koji su sposobni da lete.\nMoguće je da je kampanja LDP-a protiv predsednika Tadića i motivisana nekim zakulisnim igrama na domaćoj političkoj sceni. Naime, postojao u redovima LDP-a opravdan strah da su određena hapšenja (Terzić&co.) i medijske izjave zaštićenih svedoka uvod u hapšenje Čede Jovanovića i njegovo izbacivanje iz političke arene, po analogiji dogovora ključnih političkih igrača o izbacivanju Karića iz igre jer je krenuo na velike stranke politikom kupovinom mandata. U jednom trenutku činilo se da je postignut dogovor i da se Čeda na sličan način izbaci iz igre, ali je zapravo bilo drugačije. Naime, Čeda ugrožava pre svega DS, smeta DSS-u, dok prema SRS-u gaji politiku nenapadanja. Pored ovoga, izgleda da on ima jaču logistiku i u zemlji i u inostranstvu od Karića. Tako se izjave LDP-a „da neće dozvoliti da je zastraše i na njenom demokratskom i evropskom putu zaustave“ mogu tumačiti i kao „slatke osvete“ starijem bratu DS-u.


Visoka škola PEP - Visoka škola za poslovnu ekonomiju i preduzetništvo: Ugovori sa studentima\nStudenti koji se upisuju na akademske i master studije na Visokoj školi za poslovnu ekonomiju i preduzetništvo potpisuju Ugovor o studiranju, koji reguliše uslove studija i način plaćanja školarine.\nVisoka škole PEP ima jasnu viziju o svojoj ulozi u unapređenju nivoa kvaliteta akademskog obrazovanja u Srbiji, kao i o planskoj usmerenosti na potrebe društva i savremene obrazovne tendencije. PEP svoju delatnost obavlja kroz ostvarivanje osnovnih i master studija iz više naučnih i stručnih oblasti: Poslovna ekonomija i preduzetništvo, Finansije, bankarstvo i osiguranje i Pravo.\nU skladu sa Zakonom o visokom obrazovanju, Škola poštuje principe visogok obrazovanja, akademske slobode i integritet, i pravo na visoko obrazovanje koje imaju sva lica sa prethodno stečenim srednjim obrazovanjem u četvorogodišnjem trajanju.\nNaša vizija se zasniva na ideji da kontinuirano radimo na osavremenjivanju studijskih programa koji su atraktivni, moderni i koji pružaju inovativne pristupe u procesu nastave i učenja, a sve sa namerom da svojim studentima obezbedimo konkurentnost kako na domaćem, tako i na svetskom tržištu rada.\nUgovor sa studentima za osnovne akademske studije:\nPreuzmite primer ugovora - osnovne\nUgovor sa studentima za master akademske studije:\nPreuzmite primer ugovora - master


UKUPNO VIŠE OD 10 MILIONA\n21.10.2014. 11:20h Ažurirano: 21.10.2014. 11:20h\nVlada će izmjenama zakona o javnim radiodifuznim sistemima povećati izdvajanja za Javni servis za oko 2,4 miliona eura, kazao je ministar finasija Radoje Žugić, navodeći da je ekonomska sloboda uslov svake druge slobode. To znači da će za Javni servis godišnje biti izdvajano oko deset miliona eura.\nŽugić je danas na okruglom stolu o održivom modelu finansiranja crnogorskog Javnog servisa, rekao da Javni servisi, da bi ostvarili funkciju objektivnog i nepristrasnog izvještavanja za sve građane, moraju ostati slobodni od utisaka politike i komercijalnih pritisaka.\n“Trenutni model finansiranja Radio Televizije Crne Gore (RTCG) ne obezbjeđuje održivost u dugom roku, stoga je iznalaženje sistemskog modela koji će obezbijediti održivo i stabilno finansiranje Javnog servisa veoma važno pitanje koje mora biti riješeno u najkraćem moguće roku”, kazao je Žugić.\nKako je naveo, u suprotom se rizikuje da se postojeći problemi prodube i na više nivoa, počev od pritiska na sistem javnih finasija, preko negativnog uticaja na poslovanje RTCG što može uticati na kvalitet programa i ugroziti prava građana kao krajnjih korisnika usluga tog medija.\nŽugić je kazao da će se izmjenama zakonske regulative koje su u pripremi stvoriti pretpostavke za obezbjeđivanje novca za nesmetan rad Javnog servisa.\n“Nacrtom zakona o izmjenama i dopunama Zakona o javnim radiodifuznim sistemima predviđeno je da se za ostvarivanje osnovne djelatnosti RTCG umjesto dosadašnjih 1,2 od opštih prihoda budžeta iz budžeta u buduće izdvaja nešto veći iznos. Predlog je 0,3 odsto GDP na godišnjem nivou”, pojasnio je Žugić.\nOn je ukazao da se druga novina tog zakona odnosi na obavezu vođenja odvojenog knjigovodstva, odnosno razdvajanje troškova produkcije, komercijalnih sadraja, kao i onih od javnoh interesa.\nU tom smislu, dodao je, biće predviđeno da RTCG ne smije da koristi novac iz budžeta za svoju komercijalnu funkciju.\n“Izmjene zakonskog okvira omogućiće finansijsku održivost u prelaznom periodu, ali se mora pozabaviti i svim troškovima Javanog servisa sa aspekta opravdanosti i racionalnosti”, naveo je Žugić.\nOn je kazao da je Vlada prepoznala i potrebu modernizacije i digitalizacije i podsjetio da je državni budžet i do sada davao podršku Javnom servisu i da je za ovu godinu opredijeljeno 8,5 miliona EUR .\n“I pored ovoga nesporno da postoji nedostatak u budžetu Javnog servisa i definisali smo da taj nedostatak bude u iznosu 2,4 miliona EUR, koji ćemo realizovati stisanjem formalnih uslova, odnosno izmjenom zakona”, ukazao je Žugić.\nGeneralni direktor Evropske radiodifuzne unije Ingrid Deltenre kazala je da traženje održivog finasiranja javnog servisa danas nije lak zadatak.\n“S tim u vezi ne postoji jedan model koji se može iskoristiti u svim okolnostima, ali se u suštini radi o nezavisnosti i kvalitetu, naročito kao u državi koja je mala, poput Crne Gore. Mislim da je očigledno da imati javni servis koji služi svrsi jeste presudno za demokratiju“, rekla je ona putem video-linka.\nPrema riječima Deltenre, ako RTCG to želi da uradi, potrebni su i inovacija i kreativnost a posebno kvalitet programa, što mora da košta, “Ali smatram da je budućnost Javnog servisa svijetla”.\nŠefica Misije OEBS Janina Hrebičkova kazala je da se došlo do tačke kada pitanje finansiranja crnogorskog Javnog servisa treba da bude kvalitetno riješeno.\n“Bez obzira na to koliko je taj proces bio dug i kompleksan, svi ćemo se saglasiti da je institucija Javnog servisa jedan od osnovnih alata demokratije i država ne bi trebalo da zanemari njegov potencijal. Ta institucija pripada svim građanima, i u službi je njihovog kvalitetnog informisanja”, rekla je ona.\nPrema riječima Hrebičkove, bez dobrog upravljanja, visoko stručnih kadrova, stalnog usavršavanja i održivog finansiranja to je teško postići i održati.\nOna je podsjetila da se približava krajnji rok na prelazak na digitalni sistem funkcionisanja,u junu naredne godine.\n“Imidž i kvalitet programa bilo kog Javnog servisa nešto je što u velikoj mjeri doprinosi stvaranju slike o državi”, kazala je Hrebičkova.\nGeneralni direktor RTCG Rade Vojvodić, kazao je da su svjesni ekonomske situacije, ali da je potrebno više novca kako bi Javni servis bio nezavistan i održiv.\n“Ako je budžet planiran oko 10,4 miliona eura novim predlogom, ne mogu da kažem da je to dovljno za funkcionisanje Javanog servisa, uz svu racionalizaciju”, rekao je on.\nVojvodić je ukazao da je Javni servis daleko najmanji u regionu, ima 700 zaposlenih, i naveo primjer da Televizija Vojvodine ima 1,5 hiljada zaposlenih i 1,4 miliona eura mjesečno priliva iz budžeta Srbije. Naveo je primjere da Javni servis Hrvatske ima 195, Slovenije oko 135, a Makedonije oko 24 miliona eura.\nVojvodić je rekao da su plate ispod prosjeka. "Ne možete imati nezavistan javni servis ako novinari nemaju dobre plate, to je pravilo u Evrospkj uniji, novinari moraju imati plate od kojih mogu da žive”.\nOn je kazao da RTCG nema nijedno dopisništvo u inostranstvu, ističući da je neophodan makar novinar u Briselu, ali da bi godišnje za negove potrebe bilo neophodno oko 70 hiljada eura.\n"Ponuđena je pomoć da dobijemo bespaltan studio i satelt od Evropske radiodifuzne unije ali mi moramo platiti tog čovjeka", rekao je on.\nJanina HrebičkovaRade VojvodićRadoje ŽugićRTCG\n17.09. 12:27 h\t79\t73244\n17.09. 16:11 h\t330\t68183\n17.09. 06:30 h\t272\t59139\n17.09. 13:37 h\t602\t56186\n17.09. 06:45 h\t291\t44942


Rusija ima tajne informacije zbog kojih su Vašington i London u panici – Doznajemo - Čivijaš Radio Šabac\nRusija ima tajne informacije zbog kojih su Vašington i London u panici – Doznajemo\nSjedinjene Američke Države i Velika Britanija su planirale opasnu vojnu provokaciju protiv Ruske Federacije.\nMeđutim, odluka Moskve da pokrene specijalnu operaciju demilitarizacije i denacifikacije Ukrajine omogućila je da se preduprede takvi zapadni planovi, osujećujući njihovo sprovođenje.\nOvo mišljenje je izneo poznati ruski ekonomista Mihail Hazin. On je u programu Solovjev uživo detaljno ispričao šta su tačno planirali Vašington i London, a objasnio je i zašto SAD zaista ne žele da tajne informacije koje Rusija ima da izađu na videlo.\nMihail Hazin je primetio da Ruska Federacija nije bez razloga pokrenula specijalnu operaciju denacifikacije i demilitarizacije Ukrajine krajem februara.\nOva odluka je doneta da bi se osujetila vojna provokacija Zapada usmerena protiv Rusije. SAD i Velika Britanija su se spremale da udare na rusku teritoriju, ali to nisu mogle da urade do kraja, pošto je Moskva osujetila ove planove.\n„Možemo raspravljati da li je plan bio nuklearna bomba, prljava bomba ili neki drugi prljavi trik. Ali generalno, ovaj plan je postojao “, rekao je Hazin.\nPrema rečima ekonomiste, Moskva je dobila važne dokumente koji ukazuju na to da Zapad planira da izvrši vojnu provokaciju velikih razmera protiv Rusije.\nSada se ovi podaci mogu koristiti protiv američkih i britanskih vlasti. Sjedinjene Države zaista ne žele tajne informacije koje Rusija ima da izađu na videlo.\n„Nema sumnje da imamo potpune informacije. Vidimo šta su uradili. A u Vašingtonu dobro znaju da imamo te informacije i zaista ne žele da ta informacija izađe na videlo“, rezimirao je Hazin.


Tanjug 2. februara 2019. 17:36\nNIŠ – Vozač Koridora Srbije D.S. (35), koji je učestvovao u saobraćajnoj nesreći kod naplatne stanice Doljevac u kojoj je poginula jedna osoba, braniće se tokom istrage sa slobode, jer je Osnovni sud odbio predlog Osnovnog javnog tužilaštva da mu se odredi pritvor.\nKako razlog navodi se to što je on uhapšen čitav dan posle nesreće, pa je za to vreme mogao da utiče na svedoke, zbog čega je pritvor suvišan, prenosi „Južne vesti“.\nU niškom Osnovnom javnom tužilaštvu smatrali su da bi D. S, koji je 31. januara bio za volanom „škode“ koja je udarila u dva automobila na naplatnoj rampi Doljevac, mogao da utiče na iskaze dosadašnjeg direktora Koridora Zorana Babića i još jednog zaposlenog u tom javnom preduzeću, zbog čega su predložili pritvor.\nKako navode u Osnovnom sudu, sudija je odbacila predlog o pritvoru, jer je on imao čitav dan da razgovara sa svedocima, a postoji još dokaza koji ukazuju na uzroke saobraćajne nesreće, pa pritvor nije potreban.\nSobraćajna nesreća dogodila se 31. januara ujutru na samoj naplatnoj rampi kada je poginula S. G. iz okoline Knjaževca, a još petoro ljudi povređeno, a među njima i Babić.


Članovi delegacije Studentskog parlamenta Univerziteta u Beogradu, u ime studenata beogradskog univerziteta, uručili su ministru unutrašnjih poslova Aleksandru Vulinu plaketu kao izraz zahvalnosti za ličnu podršku i podršku MUP-a Srbije u organizaciji projekta "Medicinijada 2.2".\nMinistar unutrašnjih poslova zahvalio se predstavnicima Studentskog parlamenta Univerziteta u Beogradu na priznanju i istakao da uvek mogu da računaju na podršku Ministarstva unutrašnjih poslova, baš kao i na podršku svoje države.\n- Srbija kao ozbiljna i odgovorna država brine i vodi računa o svim građanima, a posebno o mladima, i zato će naša država, baš kao što je najavio i predsednik Vučić, dodatno uložiti u razvoj sistema obrazovanja i školstva. U Ministarstvu unutrašnjih poslova uvek ćete naći i pomoć i podršku, kao i u svojoj državi. Vama koji volite svoju zemlju i njen narod zahvaljujem se na uručenom priznanju koje pripada i svakom mom policajcu, jer brine o vašoj bezbednosti i o bezbednosti vaših roditelja i porodica. Budite uvereni da smo svi ponosni na vas, vaše znanje i trud i iskreno želim da sa svojih fakulteta izađete kao prvenstveno dobri i čestiti ljudi, spremni da što bolje obavljate poslove za koje ste se edukovali. A najviše od svega želim da svoju budućnost vidite u Srbiji, da u svojoj državi živite i radite i da u svojoj državi stvarate porodice. Borićemo se da upravo tako i bude - poručio je ministar policije Aleksandar Vulin.\nSportsko-edukativno takmičenje studenata "Medicinijada 2.2" održano je u Budvi uz učešće više od tri hiljade studenata sa teritorije čitavog Balkana koji su se nadmetali u različitim takmičenjima i disciplinama.\nAleksandar Vulin MUP Medicinijada


Kursevi engleskog jezika – Edukativni Centar\nKatedra za Engleski jezik na Fakultetu za pravne i poslovne studije dr Lazar Vrkatić stvara buduće nastavnike i profesore engleskog jezika već trinaest godina. Pored zvanja nastavnika i profesora naši diplomirani studenti danas su i na drugim pozicijama poput prevodilaca, ali i menadžera u različitim kompanijama. Program naših studija je koncipiran tako da naši studenti imaju i predmete iz oblasti ESP (English for Specific Purposes), odnosno engleskog jezika iz oblasti prava i poslovanja, što je posebno važno za profesionalno napredovanje i uspešnu karijeru i daje im širu mogućnost prilikom izbora budućih poslova.\nEngleski jezik je globalni jezik koji uči više od 1,5 milijardi ljudi na svetu, a do 2020. godine taj broj će porasti do gotovo dve milijarde ljudi! Pored đaka i studenata engleski jezik sve više uče ljudi koji su već zaposleni i angažovani na određenim poslovima.\nKako naša katedra raspolaže sa kvalitetnim nastavnim osobljem koje prenosi znanje svojim studentima odlučeno je da se kroz Edukativni centar ponude i kursevi Engleskog jezika koje mogu pohađati kako studenti našeg fakulteta, tako i svi ostali zainteresovani. Takođe oraganizujemo i kurseve za zaposlene u kompanijama, kao i specijalizovane pripreme za polaganje određenih sertifikata.\nU oviru našeg Edukativnog centra imaćete priliku da učite od visokokvalifikovanog nastavnnog osoblja i naučite ili unapredite svoja znanja iz engleskog jezika koji je već postao neformalni međunarodni jezik.